બાઝાર – Cinema-Sahitya\nમંદી છે ભાઈ… બહુ મંદી છે!\nRating: 1.7 Star\nગુજરાતી જૈન શકુન કોઠારીના પાત્રમાં સૈફ અલી ખાન એકમાત્ર આ ફિલ્મનું જમા પાસું છે. તેના મોઢે જૂજ અચ્છા ડાયલૉગ્સ આવ્યા છે. બાકી આ ‘બાઝાર’માં ચડાવ કરતા ઉતાર વધારે છે અને એ પણ નુક્શાનકર્તા ઉતાર! શકુન કોઠારી માટે પૈસો જ સર્વસ્વ છે. એના વતી મારી સલાહ છે, દોઢસો-બસોનું રોકાણ આ ‘બાઝાર’માં કરવા જેવું નથી. ક્યારેય તેજી ન આવે એવી મંદી છે!\n1987માં ઓલિવર સ્ટોનની એક અફલાતૂન ફિલ્મ આવી હતી, નામ ‘વૉલ સ્ટ્રીટ’. જેમાં બડ ફોક્સ નામનો એક જુનિયર સ્ટૉક બ્રોકર ન્યુ યૉર્કની એક કંપનીમાં કામ કરતો હોય છે. તેને પોતાના હીરો ગૉર્ડન ગીકો સાથે કામ કરવાનું પહેલા સપનું અને પછી ઈચ્છા હોય છે. ગૉર્ડન ગીકો વૉલ સ્ટ્રીટનો શહેનશાહ છે. તે તેની લાલસા અને ચતુરાઈ માટે જાણીતો છે, અને આ બે હથિયાર થકી જ આ મુકામ પર પહોંચ્યો છે. ગોલ્ડન ગીકોનું પાત્ર વેટરન અભિનેતા માઈકલ ડગ્લાસે અદભૂત રીતે ભજવ્યું હતું. એટલું અદભૂત કે આ ફિલ્મ માટે તેને બેસ્ટ એક્ટરનો એકેડમી એવૉર્ડ મળ્યો હતો.\nડેબ્ડુટન્ટ ડિરેક્ટર ગૌરવ ચાવલાની સ્ટોક માર્કેટ થ્રિલરના ઝોનરમાં મૂકી શકાય(શુકામ મુકવી ક્યાંય?) એવી ‘બાઝાર’નું બેઝિક પ્રિમાઈસ આ જ છે. ગુરુ-ચેલા એન્ગલથી શરૂ થતી બાઝારમાં બાદમાં કઈ રીતે બેઉ એકબીજાની આમને-સામને આવી જાય છે તેની વાર્તા છે. 1987ની ‘વૉલ સ્ટ્રીટ’ ઉપરાંત એડમ મૅકકેની 2007-08ના ફાઇનૅન્શિયલ ક્રાઈસિસ પર આધારિત ફિલ્મ ‘ધ બિગ શોર્ટ’(વર્ષઃ2015) અને 2013માં આવેલી લિઓનાર્ડો ડિ’કૅપ્રિયોની ધ ‘વુલ્ફ ઑફ ધ વૉલ સ્ટ્રીટ’ પણ ક્યાંક યાદ આવે છે. પણ તે માત્ર યાદ આવે છે; ‘બાઝાર’ સંપૂર્ણ બોલીવૂડીયન ફિલ્મ છે, એવી ફિલ્મ જેનું ભારતીયકરણ સખત નબળું થયું છે!\nમધ્યમવર્ગિય પરિવારનો એક છોકરો રિઝવાન અહમદ(રોહન મેહરા) જે અલાહબાદમાં સામાન્ય સ્ટૉક બ્રોકર છે. તેનું સપનું છે સ્ટૉક માર્કેટના જાબાંઝ ખેલાડી શકુન કોઠારી(સૈફ અલી ખાન) જેવું બનવાનું. અમરેલી જિલ્લાના(હવે સુરત)એક નાના ગામમાંથી આવેલા શકુન કોઠારીને રિઝવાન આદર્શ માને છે. આઉટસાઇડર હોવા છતાંય શકુને પોતાનું વર્ચસ્વ ઊભું કર્યું છે શૅરબજારમાં. રિઝવાનના પિતા વફાદારી અને સરળતામાં માને છે, પણ રિઝવાનને મુંબઈ જવું છે. તે અલાહાબાદથી મુંબઈ જાય છે, પણ સ્ટ્રગલ માટે નહીં; સેટલ થવા માટે. આ વાત આપણને તે બે વખત કહે છે. મુંબઈમાં વસતો શકુન કોઠારી ગુજરાતી છે એટલે તેની એન્ટ્રી ‘મિચ્છા મિ દુકડં’ના ક્ષમાપના ધાર્મિક કાર્યક્રમથી થાય છે. એ વખતે આપણને ઉત્કર્ષ મઝુમદાર જેવા દિગ્ગજ ગુજરાતી કલાકારને જોતા ખુશી થાય છે પણ આગળ વધતા ખબર પડે છે કે, તેમના ફાળે ખાસ કંઈ આવ્યું નથી.\nતો.. રિઝવાન ટ્રેડિંગ કરતી એક કંપનીમાં કામ કરે છે. તેની સુંદર કલિગ અને ઝટ ગર્લફ્રેન્ડ બની જતી પ્રિયા રાય(રાધિકા આપ્ટે) મદદ કરે છે. બે-ત્રણ ઈન્સિડન્ટ પછી તે શકુન કોઠારી સામે આવીને ઊભો રહી જાય છે. ત્યાં સુધી તે અલાહાબાદના છોરામાંથી મુંબઈનો ડ્યુડ ચૂક્યો છે. તેની એકસન્ટ અને લુકનો ‘વિકાસ’ જેટલું ઝડપી અલાહાબાદમાંથી પ્રયાગરાજ થયું એટલી ઝડપે થાય છે!( આદિત્યનાથ અને રોહન મેહરા; બેઉ ગજબ કે’વાય નહીં!) અહીંથી શૅરબજારનો ખંધો, ચાલાક અને સફળ ખેલાડી શકુન કોઠારી તથા નવાસવા પણ શાતિર દિમાગ ધરાવતા રિઝવાન અહમદની સાથેની જર્ની શરૂ થાય છે. શકુનની પત્નિ મંદિરા કોઠારીના પાત્રમાં ચિત્રાંગદા સિંહ છે.\nકેમ છો? નથી મજામાં!\nઆ પેટાહેડિંગ માર્યું તે ‘કેમ છો? મજામા!’ ગીત મ્યુઝિક ડિરેક્ટર્સે સારા હેતુથી જ બનાવ્યું હશે પણ ફિલ્મમાં તે લિટરરી ‘લાગે’ છે. ભયંકર લાઉડ મ્યુઝિક છે આખી ફિલ્મનું. ગીતો સાવ ભંગાર છે. તનિશ બાગચી, યો યો હની સિંહ, કનિકા કપૂર, સહિતના બધાએ ભેગા મળીને જૂલમ કર્યો છે આપણા કાન ઉપર. બૅકગ્રાઉન્ડ મ્યુઝિક જ્હોન સ્ટિવર્ટ ઈડુરીનું છે અને ત્રાસ છે. દરેક પાત્ર કંઈપણ બોલે એ પહેલા એટલી લાઉડ બિટ્સ વગાડવામાં આવે કે જાણે શુંય બોલવાના હોય! જેમ કે, રોહન મેહરા બિલ્ડિંગ ઉપર સુસાઈડ કરવા માટે ઊભો હોય તો એટલું લાઉડ મ્યુઝિક વાગે અને પછી પાછો તે કહે, ‘મેં કુદને નહીં, ઉડને આયા હૂં!’ (હેં?!)\nએકચ્યુલી માત્ર મ્યુઝિક નહીં, અમુક પ્લૉટ્સ અને સિચ્યુએશન્સ બાદ કરતા આખી ફિલ્મ જ લાઉડ થઈ ગઈ છે. ડિરેક્ટર અને રાઈટરને રજત અરોરા અને મિલન લુથરિયાનો અતિ ડાયલૉગ અને અતિ ફુટેજપણાનો રોગ લાગ્યો હોય એવું લાગે છે. ‘બાઝાર’નું ટ્રેલર લાઉડ હોવા છતાંય સ્માર્ટ અને સ-રસ હતું. પણ આખી ફિલ્મ એ ટ્રેલર જેવી જ લાઉડ, બિનજરૂરી ફાસ્ટ અને ઢંગધડા વગરના ટર્ન વાળી હોય તો રસ ન જળવાય. ફિલ્મનું નરેશન નબળું છે. તે ફર્સ્ટ પર્સન એટલે કે રિઝવાન(રોહન મેહરા) દ્વારા નરેટ થઈ છે. ચાલતા દ્રશ્યની વચ્ચે વચ્ચે અટકીને આપણને નરેશન આપવામાં આવે છે. આ રસ્તો ઈફેક્ટિવની જગ્યાએ કંટાળાજનક અને વાર્તા-પ્રવાહમાં ભંગાળ પાડતો સાબિત થયો છે. (‘ધ બિગ શૉર્ટ’માં ર્યાન ગૉસલિંગ આ રીતે નરેટ કરે છે.)\nફિલ્મનો ફર્સ્ટ હાફ આમ તો પાત્રને એસ્ટાબ્લિશ્ડ કરવામાં જ પસાર થાય છે. શકુન કોઠારીનું વ્યક્તિત્વ, તેની સ્ટાઈલ, તેની બોલવાની-વિચારવાની-વાત કરવાની છટા આ બધું દર્શાવાયું છે. તે કઈ રીતે ગમે તેટલા કપરા સંજોગોમાં પણ પોતાનો રસ્તો કાઢી જ લે છે આ બધું ઉદાહરણ આપીને સમજાવામાં આવ્યું છે. પણ જોઈએ તેટલું કન્વિન્સિંગ અને ઈફેક્ટિવ નથી લાગતું. તેની એન્ટ્રીનો કહ્યો તેમ ‘મિચ્છામી દુકડં’વાળો સીન પણ ઠિકઠાક છે. પોસ્ટ હાફમાં ફિલ્મ થોડી સ્પીડ પકડે છે. થોડા ટર્ન એન્ડ ટ્વિસ્ટ આવે છે. સ્ટૉક માર્કેટની દુનિયામાં ઉતાર-ચડાવ ઉપરાંત ખટપટ, રાજકારણ, ભ્રષ્ટાચાર, છેતરપિંડી, મૅનિપ્યુલેશન વગેરે દર્શાવવામાં આવે છે. આ તમામ વાતોમાં શૅરબજારના રસિયાઓને કદાચ મજા પડે. એવું પણ બને કે ખબર પડતી હોય તો લૉજિકના અભાવે અને લાઉડીકરણના કારણે વધારે કંટાળો આવે! બાકી જેને શૅર-ટ્રેડિંગ-કંપની-પ્રોફિટમાં ઈન્ટરેસ્ટ જ નથી તેમના ચહેરા પર પ્રશ્નાર્થ ચિહ્ન સિવાય કોઈ ભાવ જોવા નહીં મળે! પાછું માંડ તમે સનસેક્સ, માર્કેટ, શેર્સ, ઈનસાઈડર ઈન્ફોર્મેશન, ટ્રેડિંગ વગેરે શબ્દો ગળે ઉતારીને વાર્તા કઈ બાજુ જાય છે તે સમજવાની કોશિશ કરો ત્યાં જ એકાદ બેસુરું ગીત કાન સાથે અથડાય છે. પાછું રિઝવાન શૅરબજારની સાથે પ્રિયા રાય સાથેના સંબંધમાં પણ આગળ વધે છે; પોતે ડિસ્ટ્રેક્ટ થાય છે અને આપણને કરે છે!\nહા, ગુજરાતી સંસ્કારી અને ચતુર વાણિયા શકુન કોઠારીના પાત્રમાં સૈફને જોવાની મજા પડે છે. તે આમ પણ સ્ટાઈલીશ કપડા અને નવાબ શૈલીના પાત્રોમાં જબરજસ્ત જામે છે. અહીં તે વચ્ચે વચ્ચે ગંભીરતાથી ગુજરાતી ડાયલૉગ્સ બોલે છે, જે જરાય સુટ નથી કરતા. વચ્ચે તો ‘રમકડાની ગાડી આવી, શું શું લાવી? જાડો જાડો હાથી લાવી…’ આ બાળકાવ્ય પણ બોલે છે! સ્વર્ગસ્થ વિનોદ મેહરાના દિકરા રોહન મેહરાની આ પહેલી ફિલ્મ છે. તેનું પાત્ર અહીં સૈફની પેરેલલ ચાલે છે. ‘છોકરો હોશિયાર છે, પણ હજુ વાર છે!’ રાધિકા આપ્ટેનું કેરેક્ટર રોહનની ગર્લફ્રેન્ડ અને તેના જેવી જ મહત્વાકાંક્ષીનું છે; સુપર્બ નથી, ચાલે. એની જગ્યાએ બીજું કોઈપણ હોત તોય ચાલત. ચિત્રાગંદા સિંહ, ઉત્કર્ષ મઝુમદાર સહિતના બાકીના પાત્રો ઠીક છે. સેબીના અધિકારી રાણા દાસગુપ્તાના પાત્રમાં મનીષ ચૌધરી છે. આ પાત્ર સખત નબળું લખાયું છે. આખી ફિલ્મ દરમિયાન તે શકુનને ‘ન પકડવાના’ પ્રયત્નો કર્યા કરે છે!\nવેલ, શકુન કોઠારી પહેલા આંગડિયામાં કામ કરતો એટલે આપણને આંગડિયા- લંગડ- હવાલા તથા IIM અમદાવાદ, ઘી-ખીચડી, મિચ્છા મિ દુકડં, જયશ્રી કૃષ્ણ જેવા શબ્દો, ગુજરાતી છાપાઓ, સુરતની ડાયમન્ટ કંપનીઓ, અમરેલી-સુરત, વગેરે આ બધું જોવા-સાંભળવા મળે છે. શકુનની કામ કરવાની રીત જૂની છે ને તેની નીચે કામ કરતા માણસો પણ જૂના છે. આજે પણ તે સૉફ્ટવેર નહીં, ચિઠ્ઠીનો ઉપયોગ કરે છે. વગેરે આ તમામ બાબતો તમને ટચ કરે છે. અમુક સિચ્યુએશન્સ અને ડાયલૉગ્સ મજા કરાવે છે. સૈફ અલી ખાનની શકુન કોઠારી તરીકેની આભા(લાઉડ મ્યુઝિકના લાભથી) થોડો સમય રચાય છે, પણ સાવ થોડોક વખત. ફિલ્મ પાછી ભ્રષ્ટ રાજકારણીઓ, પૈસા કમાવવા આવેલા હોશિયાર સ્ટૉકબ્રોકર, ટ્રેડિંગ, ન્યુઝ ચેનલો અને વાહિયાત ગીતોના ટ્રેક પર આવી જાય છે.\nઈન શૉર્ટ, ‘બાઝાર’માં કંઈ જ નવું નથી. ડિરેક્ટર ગૌરવ ચાવલાએ ફિલ્મ સ્ટાઈલીશ અને ઝડપી બનાવવી લાયમાં સખત લાઉડ, ઑવરસ્માર્ટ અને ઑલમોસ્ટ પ્રિડિક્ટેબલ બનાવી નાખી છે. ટ્વિસ્ટ એન્ડ ટર્ન્સ છે પણ તે ભજવાતા, ક્ષણ ક્રીએટ થતા એટલોબધો સમય લેવામાં આવ્યો છે કે તમને અંદાજો આવી જાય છે કે આ પાત્ર હવે શું બોલશે!\nસો, શૅરબજારમાં બહુબધો રસ હોય, સૈફ અલી ખાન ગમતો હોય, ટ્રેલર જોઈને ઈચ્છા થઈ હોય અને આ રિવ્યુ વાંચીને પણ મન ન માનતું હોય તો ટ્રાય કરી જોવાય!\n(Review for Mid-day, Mumbai: 27 October 2018)\nMid-day, Mumbai. Page No. 24, Date: 27-10-2018\nTagsMovies • saif ali khan\n0 comments on “બાઝાર”


આ અભિનેત્રીએ એક્સ બોયફ્રેન્ડે લઇને કર્યો મોટો ધડાકો, કહ્યું કે...'એ મને બહાર લઈ ગયો અને પછી....' - News Gujarat\nઆ અભિનેત્રીએ એક્સ બોયફ્રેન્ડે લઇને કર્યો મોટો ધડાકો, કહ્યું કે…’એ મને બહાર લઈ ગયો અને પછી….’\nવેલેન્ટાઈન ડે પે આલિયા સાથે એમના એક્સ બોયફ્રેન્ડે કરી હતી આ હરકત, કહ્યું કે એ મને બહાર લઈ ગયો અને….\nબૉલીવુડ અભિનેત્રી આલિયા ભટ્ટ ફિલ્મોની સાથે સાથ3 અભિનેતા રણબીર કપુર સાથે પોતાના અફેરને લઈને પણ ચર્ચામાં રહે છે. આલિયા ભટ્ટ હંમેશાથી જ પોતાના સંબંધ અને અફેર્સને લઈને બિન્દાસ રહી છે. રણબીર કપૂર પહેલા પણ એમને ઘણા છોકરાઓને ડેટ કર્યા છે. એવી જ એક ડેટિંગનો ખુલાસો એમને વર્ષો પહેલા કોફી વિથ કરણમાં કર્યો હતો. એમને જણાવ્યું હતું કે કેવી રીતે એમના બોયફ્રેન્ડે વેલેન્ટાઈનના દિવસે એમની સાથે સારો વ્યવહાર નહોતો કર્યો.\nઆલિયા ભટ્ટ કોફી વિથ કરણમાં અભિનેત્રી પરિણીતી ચોપરા સાથે પહોચી હતી. અહીંયા બંને અભિનેત્રીઓ સિંગલ હોવાને લઈને વાત કરી રહી હતી. એ વાતચીત દરમીયાન આલિયા ભટ્ટે કહ્યું કે એમને ન્યુ યર ઇવ અને વેલેન્ટાઈન ડે ઘણું જ ઓવરરેટેડ લાગે છે. એ સાથે જ એમને જણાવ્યું કે એમનો વેલેન્ટાઈન ડેનો અનુભવ સારો નથી રહ્યો.\nઆલિયા ભટ્ટે કહ્યું કે મારો બોયફ્રેન્ડ વેલેન્ટાઈન ડેના દિવસે મને બહાર લઈને ગયો પણ એને મારી સાથે વાત જ ન કરી. મને લાગે છે કે એ દિવસ એટલો પણ ખાસ નથી હોતો. જ્યારે કરણ જોહર અને પરિણીતી ચોપરાએ આલિયા ભટ્ટ પાસે આ આ વિશે વધુ વાત જાણવાની કોશિશ કરી તો આલિયા ભટ્ટે કહ્યું કે અમે કઈ નહોતું કર્યું, અમે બહુ નાના હતા, અમે બાળકો હતા. આ વાત પર પરિણીતી હસતા હસતા બોલી એટલે જ એને તારી સાથે વાત ન કરી કારણ કે તે કઈ ન કર્યું.\nઆલિયા ભટ્ટનો બાળપણનો પ્રેમ ભલે રોમેન્ટિક ન થઈ શક્યો હોય પણ રણબીર કપૂર સાથે આલિયા ભટ્ટ ઘણી જ ખુશ દેખાય છે. એક એવોર્ડ ફંક્શન દરમિયાન બધાનો આભાર વ્યક્ત કરતા આલિયાએ નામ લીધા વગર રણબીર તરફ ઈશારો કરીને પોતાના દિલની વાત કહી હતી. એમને રણબીર તરફ ઈશારો કરતા કહ્યું હતું કે તારા કારણે મારી આંખોમાં ચમક આવી જાય છે અને મારું દિલ હસવા લાગે છે, હું તને ખૂબ જ પ્રેમ કરું છું”\nબીજી બાજુ રણબીર કપૂર પણ દીપિકા અને કેટરીના સાથે બ્રેકઅપ પછીથી આલિયાનો હાથ પકડેલા દેખાય છે. એક ઇન્ટરવ્યૂ દરમિયાન એમને લગ્નને લઈને પણ પોતાના વિચાર શેર કર્યા હતા. રણબીર કપૂરે કહ્યું હતું કે એ લગ્ન વિશે વિચારી રહ્યા છે પણ અત્યારે કઈ કહીને એ નજર નથી લગાવવા માંગતા.\nતમને જણાવી દઈએ કે આલિયા ભટ્ટ અને રણબીર કપૂરની લવ સ્ટોરી ફિલ્મ બ્રહ્માસ્ત્રના સેટથી શરૂ થઈ હતી. આ ફિલ્મમાં પહેલીવાર રણબીર અને આલિયાની જોડી બની છે. આ ફિલ્મની લાંબા સમયથી રાહ જોવામાં આવી રહી છે. અયાન મુખર્જીની આ ફિલ્મમાં રણબીર અને આલિયા સિવાય બિગ બી પણ મહત્વની ભૂમિકામાં દેખાશે.\n← ખુબ દુ:ખદ, ઉનામાં ‘તાઉ તે’ વાવાઝોડાંના કારણે વિધવા મહિલાનું ઘર પડી ભાંગ્યું, 18 કલાક કંઈ જ ખાવા ન મળ્યું\n1998 પછી ફરી વાવાઝોડાએ અમદાવાદને હચમચાવી નાંખ્યું, જોઇ લો વિનાશના ભયંકર દ્રશ્યો →\nકેન્સર પછી બદલાઇ ગયો સંજય દત્તનો લુક, તસવીરો જોઇને તમે પણ પડી જશો આશ્વર્યમાં..\nતારક મહેતા…ના આ કલાકારનો દિકરો પીડાય છે દુર્લભ બિમારીથી, સારવાર માટે છાપા વેચવા મજબૂર


સંત શ્રી ભોજાભગતની જગ્યા – ફતેપુર\nadmin April 30, 2018 સોરઠ ના સંતો No Comments\nત્રિકમજી ! ત્રણ લોકમાં મારે, તારો છે ઈતબાર,\nઅટક પડી હરિ આવજો, મારી આતમના ઉદ્ધાર,\nછોગાળા! વાત છે છેલ્લી, થાજો બુડતલના બેલી.\nકાચબા-કાચબીના ભજનના નામે વિખ્યાત બનેલી આ રચનામાં સંસારનો સાર અને હરિ પરની શ્રદ્ધા અપરંપાર ભર્યા છે. સૌરાષ્ટ્રના નિરક્ષર ભક્ત કવિ ભોજા ભગતનું આ પદછે. ગુજરાતની સંત પરંપરામાં અજ્ઞાન, વહેમ તથા પાખંડ સામે અવાજ ઉઠાવનાર બે કવિઓ આપણને મળે છે, અખો અને ભોજા ભગત. અખાના છપ્પા અને ભોજાભગતના ચાબખા બે સદી કરતાં પણ વધારે સમયથી ભક્તિ-સાહિત્યનું વિશિષ્ટ અંગ બન્યા છે.\nગિરનારના પડછાયામાં આવેલા જેતપુર તાલુકાના દેવકીગાલોળ ગામે ઈ.સ. ૧૭૮૫માં ભોજા ભગતનો જન્મ સામાન્ય ખેડૂત પરિવારમાં થયો હતો. પિતા કરશનદાસ ઈશ્વરભકિતને ધન ગણતા અને માતા ગંગાબાઈ ઉદારતાની મૂર્તિ હતા. જીવનના પ્રથમ ૧૨ વર્ષ ભોજા ભગતે માત્ર દૂધ પર જ વીતાવ્યા હતા. મધ્યકાળના સૌરાષ્ટ્રમાં સામાજિક ચૈતન્યનો પ્રકાશ અસંભવ હતો. ભોજાભગત આથી નિરક્ષર રહ્યા, પણ સમય જતા અંતરતેજથી વિભૂષિત થઈને તેમણે ઉત્તમ ચાબખા, પદ, ધોળ સમાજને આપ્યા. આ અર્થમાં જોઈએ તો તેઓ ‘નિરક્ષર સાક્ષર’ હતા.\nપચીસેક વર્ષની ઉંમર સુધી ભોજાભગત દેવકીગાલોળમાં રહ્યા. લગભગ ૧૮૧૦ની સાલમાં સૌરાષ્ટ્રમાં દુકાળ પડયો. રાજકીય અંધાધૂંધી અને ‘મારે તેની તલવાર તથા લાકડી તેની ભેંસ ‘ ના એ જમાનામાં જેતપુર રાજ્યમાં રહેવું દુષ્કળ બનતા સમગ્ર પરિવારે સ્થળાંતર કરવાનું વિચાર્યું. તે વખતનું સૌરાષ્ટ્ર નાનામોટા ૨૦૨ રજવાડાંમાં વહેંચાયેલું હતું. અમરેલી પ્રાંત ગાયકવાડની હકૂમત નીચે આવતો હતો. ગાયકવાડના પ્રગતિશીલ અને કડક વહીવટમાં પ્રજાને પ્રમાણમાં શાંતિ હતી. અમરેલીના સૂબા તરીકે તે વખતે વિઠ્ઠલરાવ દેવાજી હતા. દેવકીગાલોળથી નીકળેલું ભોજાભગતનું કુટુંબ અમરેલીથી પાંચેક કિલોમીટર દૂર ચક્કરગઢ ગામે આવી વસ્યું. થોડો સમય અહી રહ્યા બાદ ભોજાભગતને કોઈ શાંત સ્થળે આશ્રમ બાંધી પ્રભુભકિત કરવાની ઝંખના થઈ. ચક્કરગઢથી બે કિલોમીટર અને અમરેલીથી પાંચેક કિલોમીટર દૂર ઠેબી નદીના કાંઠે એક ઉજડ ટીંબો હતો. આ સ્થળ ભોજાભગતને પસંદ પડયું. પોતાનો આશ્રમ બાંધ્યો અને નાનકડું ગામ વસાવ્યું. આ ગામ તે આજનું ફતેપુર.\nભોજા ભગતની કીર્તિ ફેલાવા લાગતા કેટલાક હિતદ્વેષીઓએ સૂબા વિઠ્ઠલરાવના કાંન ભંભેર્યા. તેમને જેલમાં પૂર્યા. જેલમાં ભોજાભગતે ૧૫૦ ચાબખા દીવાનને સંબોધીને રચ્યા. વિશ્વની કેટલીક અનુપમ કૃતિઓ જેમ જેલમાં રચાઈ છે, તેમ ગુજરાતના સંતસાહિત્યને આભુષણ જેવા ચાબખાની ભેટ જેલમાંથી પ્રાપ્ત થઈ છે. નરસિંહના પ્રભાતિયાં, અખાના છપ્પા, દાસીજીવણના પદ અને દયારામની ગરબીની જેમ મર્મવેધક ભાષા ધરાવતા ભોજાભગતના ચાબખા સમયની સરાણે ચડીને લોકપ્રિય બન્યા છે.\nભોજાભગતના ચાબખાનું તેજ શાંત અને નરવું છે. આથી તે વાગતા નથી, પણ સમજનારને આનંદ આપે છે. તેમનો એક ચાબખો જોઈએ\nમુરખો મોહને ઘોડે ચડે, માથે કાળનગારા ગડે,\nહરિજન હોય તેની હાંસી કરે, જીવ અવળું બોલી લડે,\nએકલો હોય તો ય અભાગિયો, નવ ગ્રહની ઘોડ૨ નડે.\nકોઈને મદદ ન કરી શકીએ તો કાંઈ નહીં, પણ અવળું બોલીને નવ ગ્રહની જેમ કોઈને નડીએ નહીં તે\nઆ ચાબખાનો ભાવાર્થ છે.\nજગતની નથરતાને પણ તેમણે કેવી ઉપમા આપી છે!\nમન જે કરતા મોટાયુ, તેની ઉપડી ગઈ પાયુ,\nજે દિ ‘ બાળકનો જનમ થયો, તે દિ’વાગી વધાયું,\nઅંતે જમડા લઈ ગયા, પછી વાંસે રૂવે બળ્યું.\nપ્રાણિયા! ભજી લેને કિરતાર, જીવને શ્વાસ તણી સગાઈ,\nમૂરખો મોહી રહ્યો મારું, મૂરખને કઈ પેરે સમજાવું,\nમૂરખાની દાઢી થઈ ધોળી.\nચાબખાની ચોટ કેવી તાકાતવાન છે તે ભોજાભગતે પોતે કહ્યું છે –\nચાબખડો સદ્દગુરુ તણો, જેને વ્રેહે ઘણો વાગ્યો રે,\nશુધ વિચારી સંસારિયાની, ભ્રમણાને ભાંગો રે.\nચાબખા ઉપરાંત ભોજાભગતે પ્રભાતિયાં, કીર્તન, હોરી, સરવડા, ધૂન, ધોળ, કવિત, તીથિ, બારમાસા, આખ્યાન, ભક્તમાળ વગેરે કાવ્યપ્રકારોની રચના કરી છે. તેમના બધાં મળીને ૨૦૪ પદો પ્રાપ્ય છે. ભોજાભગત તો નિરક્ષર હતા. તેમના એક શિષ્ય જીવણભગત. અમરેલીની કોર્ટમાં કલાર્ક હતા. જીવણભગત કુશળ લહિયા હતા. ભોજાભગત અંતઃસ્કુરણાથી જે બોલતા તે જીવણભગત લખી લેતા. આ રીતે લખાયેલા ભજનોની જીર્ણ પ્રત અત્યારે ફતેપુરના સ્થાનકમાં મોજૂદ છે.\nભોજભગતના પદોમાં ભક્તિ, વૈરાગ્ય તથા યોગનું આલેખન છે. લગભગ તમામ પદો સમાજના વહેમ, કુરૂઢિઓ, પાખંડ, દંભ ઉપર ઉગ્ર પ્રહારો કરે છે. ધણાં સમીક્ષકોએ ભોજભગતને ગુજરાતના કબીર ગણ્યા છે. તેમનું એક મોટું કામ ભક્તમાળનું. નાભાજીએ રચેલી ભક્તમાળને પગલે ચાલીને ભોજાભગતે પુરાણકાળથી માંડી તેમના સમય સુધીના સંતોનું શબ્દચિત્ર ભક્તમાળમાં દોર્યું છે. નામાવલિ કે કાળક્રમનો તેમાં ખ્યાલ નથી રહ્યો, પણ માત્ર બે લીટીમાં જે લાધવથી ભોજાભગતે સંતોના ચિત્રો ઉપસાવ્યા છે તે પ્રશંસનીય છે. ભોજભગતને પોતાના કાર્યનું અભિમાન નથી. તેઓ નિખાલસપણે ક્યે છે –\nનાભાએ ભક્તમાળ ગાઈ છે મોટી,\nભોજાએ ભક્તમાળ ગાઈ છે છોટી.\nભોજભગતનું કાચબા-કાચબીનું ભજન પ્રખ્યાત છે, તે પ્રમાણે કીડીબાઈની જાનનો તેમનો ચાબખો પણ\nએટલો જ જાણીતો છે.\nહાલો કીડીબાઈની જાનમાં,\nમોરલે બાંધ્યો રૂડો માંડવો,\nખજૂરો પીરસે ખારેક, ધૂડે રે ગાયા રૂડાં ગીતડાં,\nપોપટ પીરસે પકવાન.\nજીવ-જંતુ અને પશુ-પ્રાણીના પ્રતીકો લઈને ચાબખાની રચના ભોજાભગતે કરી છે.\nચાબખા સાંભળ્યા પછી અમરેલીના સૂબા વિઠોબાનું અહં મીણની જેમ પીગળી ગયું. ભોજાભગતના વાણીપ્રવાહમાં તણાયા અને ભગતને જેલમુક્ત કરી ગુરૂપદે સ્થાપ્યા. આ બનાવ પછી ભોજાભગત ફતેપરના આશ્રમમાં પ્રેમભક્તિના રંગે પૂર્ણરૂપે રંગાયા. ઈશ્વર ભક્તિ અને કાવ્યસર્જન તેમની પ્રવૃત્તિ બની.\nભોજાભગતે શિષ્યો તો અનેક કરેલા, પણ બે શિષ્યોની કીર્તિ આજે ચોમેર રેલાઈ રહી છે. એક વીરપુરના જલારામબાપા અને બીજા ગારિયાધારના વાલમરામજી. જલારામબાપા જલા સો અલ્લા તરીકે પૂજાય છે. વાલમરામજીનો આશ્રમ ગારિયાધાર, પાલિતાણા, મહુવા અને સાવરકુંડલા પંથકની જનતા માટે વિસામારૂપ બન્યો છે. બન્ને જગ્યામાં માનવકલ્યાણની જ્યોત અહોનિશ સળગી રહી છે.\nપોતાના અંતિમ દિવસોમાં ભોજાભગત શિષ્ય જલારામ પાસે વીરપુર આવી રહ્યા હતા. ઈસુની ૧૮૫૦ની સાલમાં વીરપુરમાં તેમણે દેહત્યાગ કર્યો. વીરપુરના પાદરમાં જ્યાં ભગતના અંતિમ સંસ્કાર કરાયા હતા ત્યાં આજે ઓટો ઊભો છે અને જલારામબાપાની જગ્યામાં ભોજા ભગતનું ફૂલ સમાધિ મંદિર છે. ત્યાં એમના ફૂલ પધરાવવામાં આવ્યા હતા.\nફતેપુરની જગ્યામાં ભોજાભગત અને જલારામબાપાએ પોતાના હાથે માટીના ઓરડા ચણ્યાં હતા તેનો પુનરૂદ્ધાર કરવામાં આવ્યો છે. આ ઓરડામાં ભોજાભગતનો ઢોલિયો, પાઘડી, માળા અને ચરણપાદુકા પધરાવવામાં આવ્યા છે. વાલમરામજીએ ગુરૂભક્તિથી ભોજાભગતને પ્રસન્ન કરી ફતેપુરની જગ્યા પર ગારિયાધારની ધજા ચડે તેવું વચન માગેલું. આ વચનનું પાલન થાય છે અને જન્માષ્ટમીના ઉત્સવમાં ગારિયાધારથી આવેલી ધજા ફતેપુરની જગ્યા પર ચડાવવામાં આવે છે. સ્થાનકમાં ભોજા ભગતે સ્થાપેલી રામ પંચાયત અને હનુમાનજીના મંદિર છે. ભગવાન રામની શ્યામ રંગની મનોહર મૂર્તિ છે.\nભોજાભગતને કરમણભગત અને જસાભગત નામના બે ભાઈઓ હતા. કરમણભગત નિઃસંતાન હતા, જયારે જસાભગતને અરજણજી નામના પુત્ર થયેલા. ભોજાભગતના અવસાન પછી અરજણજી ગાદીના ઉત્તરાધિકારી બન્યા. અરજણજીના થયા લક્ષ્મણરામજી. તેઓ રામાયણના ઉત્તમ વકતા હતા. ફતેપુરની જગ્યામાં રામાયણના અભ્યાસ માટે પાઠશાળા પણ સ્થાપેલી. લક્ષ્મણરામજીના પુત્ર કરશનભગત અને તેમને બે પુત્રો માવજીભગત અને લવજીભગત થયા. માવજીભગત કુશળ નાડીવૈઘ હતા અને લવજી ભગત સંસ્કૃતના વિદ્વાન હતા. પાણિનીના વ્યાકરણ ગ્રંથ “અષ્ટાધ્યાયી ‘નો તેમણે ગુજરાતી પદ્યમાં અનુવાદ કર્યો હતો. માવજીભગતનાં પુત્ર શાંતિરામજી અત્યારે ભોજાભગતની જગ્યાના મહંત છે.\nભોજાભગત યોગી હતા. પોતાના અવસાનનો તેમને અણસાર આવી ગયો હતો. દેહત્યાગ વીરપુરમાં કરીશ એવું વચન તેમણે શિષ્ય જલારામને આપેલું. ફતેપુરથી વીરપુર જવા ઈ. સ. ૧૮૫૦માં તેઓ નીકળ્યા ત્યારે નીચેનું અંતિમ પદ બોલ્યા હતા.\nજી રે ભલાને ભાગ્ય છે એવી, ભલાની ભલાઈએ ભક્તિ આદરે,\nસગાળ શેઠે રે કુંવર વધેરિયો, હા રે ભાઈ ભોજન કરવા ભગવાન રે.\nએવી ને વૃત્તિએ રે વાલો મારો વશ થયા,\nહારે તે દી મોહને દીધા’તા માન રે.\nભગત ભોજલરામના વૈરાગ્યના પદને વિધ્ન આડાં ઘણાં, મૂરખો રળી રળી કમાણો રે, આ છે પંખીનો માળો ઈત્યાદિ ભજનો ભજનિકોના કંઠે ચડીને લહેરાય છે.\nલેખક- જયમલ્લ પરમાર અને રાજુલ દવે\nસંદર્ભ :- સેવા ધરમના અમરધામ\nટાઈપ :- Share in India – ગુજરાતી\n– સંત કવિ શ્રી ભોજલરામબાપાની જીવન કથા\n– વાછરા દાદા ની શૂરવીરતા ની વાત\n– તુલસીશ્યામ પ્રાગટ્ય કથા


Gujarati News » Dhartiputra agriculture » Success story » Jamnagar farmer earns over rs3lakh inasingle season by cultivating dragon fruit\nબાગાયતી પાકોમાં સામાન્ય રીતે દરેક પાકમાં ફળ ત્રણ વર્ષ બાદ આવતા હોય છે, જ્યારે ડ્રેગન ફ્રુટના પાકમાં એક વર્ષમાં જ ફળની આવક થાય છે.\nUpdated On - 6:41 pm, Sat, 31 July 21 Edited By: Bhavesh Bhatti Follow us -\nગુજરાત સરકારે કૃષિ ક્ષેત્રે અનેક યોજનાઓને આકાર આપી ધરતીપુત્રોના પરિશ્રમ સાથે સરકારના સાથથી ગુજરાતના કૃષકોના સોનેરી સૂર્યના સ્વપ્ન પૂર્ણ કર્યા છે. જામનગરના કાલાવડ તાલુકાના જસાપર ગામના ખેડૂત (Farmers) જેન્તીભાઇ ફળદુએ રાજ્ય સરકારની સહાય સાથે ડ્રેગન ફ્રુટની (Dragon Fruit) ખેતી કરી પરંપરાગત ખેતીથી અલગ ચીલો ચાતર્યો છે. જયંતીભાઈ સરકારની આત્મા યોજના સાથે જોડાયેલા છે. સામાન્ય ખેતીથી કંઈક અલગ કરવાની ઈચ્છા સાથે જ બાગાયત ખેતીમાં નવા પાકોના પ્રયોગ કરતા ડ્રેગન ફ્રુટની (Dragon Fruit) ખેતી કરે છે.\nજેન્તીભાઈ કહે છે કે, બાગાયતી પાકોમાં સામાન્ય રીતે દરેક પાકમાં ફળ ત્રણ વર્ષ બાદ આવતા હોય છે, જ્યારે ડ્રેગન ફ્રુટના (Dragon Fruit) પાકમાં એક વર્ષમાં જ ફળની આવક થાય છે. વળી સંપૂર્ણ ઓર્ગેનિક ખેતી તરફ ઝુકાવ હોવાથી અમે આ પાકમાં રાજ્ય સરકારની સહાયથી સેન્દ્રીય ખાતરનો અને ટપક સિંચાઇનો ઉપયોગ કરીએ છીએ.\nડ્રેગન ફ્રુટની ખેતીમાં સંપૂર્ણ ચોમાસા દરમિયાન ચારથી પાંચ વખત ફળોનો ફાલ મળે છે. આ પાક થકી જયંતીભાઈ માત્ર એક જ સીઝનમાં અંદાજિત 3.25 લાખ રૂપિયા જેટલો નફો મેળવે છે. પ્રાયોગિક ધોરણે બે વર્ષ પહેલાં કરેલી આ શરૂઆતમાં સરકારના સહકાર સાથે આજે બે વીઘાના વિસ્તારમાં માત્ર ડ્રેગન ફ્રુટની (Dragon Fruit) ખેતી કરવામાં આવે છે. તે સિવાયના ભાગોમાં જેન્તીભાઈએ ટિશ્યૂ કલ્ચર ખારેક વાવી છે તો સીતાફળની નવી જાતનું પણ હાલ પ્રાયોગિક ધોરણે વાવેતર કર્યું છે.\nજેન્તીભાઈ પોતાના ફળોની ગુણવત્તાનો જાતે ખ્યાલ રાખે છે જેના થકી આજે તેઓ ઓર્ગેનિક લાઇસન્સ અને ફ્રુટ ક્વોલિટી લાઈસન્સ સાથે પોતાના ફાર્મ પરથી સીધું જ વેચાણ કરી ઘર આંગણે જ અઢળક કમાણી કરી રહ્યા છે. જેંન્તીભાઇને મુખ્યમંત્રી વિજયભાઇ રૂપાણીના હસ્તે સજીવ ખેતીમાં પ્રદાન બદલ સન્માનિત કરવામાં આવેલ છે.\nઆ ઉપરાંત જેન્તીભાઈએ અન્ય ખેડૂત વિશાલભાઈ સાથે મળી નર્સરીનો પણ પ્રારંભ કરેલ છે, જેમાં ડ્રેગન ફ્રૂટના (Dragon Fruit) 65 હજાર જેટલાં રોપાનું ઉત્પાદન કરી સમગ્ર ગુજરાત અને અન્ય રાજ્યોમાં પણ આ રોપાઓનું વેચાણ કરવામાં આવી રહ્યું છે. જેન્તીભાઇ અન્ય ખેડૂતોને પણ પરંપરાગત પાકોથી અલગ વિચારી નવા પાકો, નવી ખેત પદ્ધતિઓના પ્રયોગો કરી સરકારના માર્ગદર્શન અને આર્થિક સહાય થકી આધુનિક ખેતી તરફ વળવા સંદેશ આપે છે.\nજેન્તીભાઈને જામનગર જિલ્લા વિકાસ અધિકારી મિહીરભાઈ પટેલ દ્વારા પણ સરકારની નવી યોજનાઓ વિશે માર્ગદર્શન આપી પ્રોત્સાહિત કરવામાં આવ્યા છે. જિલ્લા વિકાસ અધિકારીએ જયંતીભાઈના ફાર્મની મુલાકાત લઇ રાજ્ય સરકારની યોજનાઓના લાભ સાથે વધુ પ્રગતિ કરવા શુભેચ્છાઓ પણ પાઠવી હતી.\nઆ પણ વાંચો : PM Kisan : ખેડૂતોના ખાતામાં 2000 રૂપિયા કેમ ટ્રાન્સફર નથી થઈ રહ્યા ? કૃષિ મંત્રીએ આપી સંપૂર્ણ માહિતી


WTC હાર બાદ કોહલી કરશે ટીમ ઈન્ડિયામાં મોટા ફેરફાર, આ ત્રણ ખેલાડીઓને બતાવી શકે છે બહારનો રસ્તો - GSTV\nભારતીય ટીમનો ઈંગ્લેન્ડ પ્રવાસની શરૂઆત સાવ નિરાશાજનક રહી છે. વિરાટ સેનાને વર્લ્ડ ટેસ્ટ ચેમ્પિયનશીપની ફાઈનલમાં ન્યુઝીલેન્ડ સામે હારનો સ્વાદ ચાખવો પડ્યો છે. ટીમ ઈંન્ડિયા આ હારમાંથી શીખ લઈને આગામી ઈંગ્લેન્ડ વિરુદ્ધ સિરિઝમાં ફાઈનલની ભૂલોને રીપિટ કરવાથી બચવું પડશે.\nયોગ્ય પ્લેઈંગ 11 પસંદ કરવી પડશે\nટીમ ઈન્ડિયનાનો આ પ્રવાસ ખૂબજ લાંબો છે. જ્યાં સપ્ટેમ્બર મધ્ય સુધી રહેવાની છે. ઓગસ્ટ સપ્ટેમ્બર દરમિયાન ઈંગ્લેન્ડ વિરુદ્ધ પાંચ મેચની ટેસ્ટ સિરીઝ રમશે. સીરીઝની પહેલી મેચ4ઓગસ્ટે રમાશે. આ મહત્ત્વની સીરીઝ પહેલાં ટીમ ઈન્ડિયા પાસે લાંબો સમય છે. સીરિઝ શરુ થયા પહેલા તે ઇંગ્લિશ કન્ડિશનથી સંપૂર્ણ રીતે વાકેફ થઈ જશે. ટીમ ઈન્ડિયા જો ઈંગ્લેન્ડમાં ઈતિહાસ રચવા માંગતી હોય તો તેણે યોગ્ય પ્લેઈંગ 11 પસંદ કરવી પડશે.\nઈંગ્લેન્ડની કન્ડિશનમાં પ્લેઇંગ 11 માં ફીટ બેસતા નથી\nભારતીય ટીમ 20 ખેલાડીઓ સાથે ઈંગ્લેન્ડ ગઈ છે. પહેલા ટેસ્ટમાં ક્યા 11 ખેલાડીઓને પસંદ કરવા તે તેમના પ્રદર્શન પર નિર્ભર કરે છે. કેપ્ટન કોહલીએ આવા ખેલાડીઓ વિરુદ્ધ મોટા નિર્ણય લેવો પડશે. તેઓ મેચ વિનર તો છે પરંતુ ઈંગ્લેન્ડની કન્ડિશનમાં પ્લેઇંગ 11 માં ફીટ બેસતા નથી.\nજાડેજાની જગ્યાએ શાર્દૂલ ઠાકુરને જગ્યા આપી શકે\nએવા ખેલાડીઓમાં શુભમન ગીલ, રવિન્દ્ર જાડેજા અને જસપ્રીત બુમરાહ આવે છે. એમાં કોઈ બે મત નથી કે જાડેજા શાનદાર ખેલાડી નથી પરંતુ ઈંગ્લેન્ડમાં તે ફીટ બેસતો નથી. ઈંગ્લેન્ડની પીચ ફાસ્ટ બોલરોને મદદ કરે છે. જાડેજાને WTC ફાઈનલમાં આ કારણે પ્લેઇંગ ઈલેવનમાં શામેલ કર્યો કારણ કે તે 7મા નંબર આવીને જરૂરી રન બનાવે. પરંતુ તે બંને દાવમાં ફ્લોપ રહ્યો. બોલિંગમાં પણ ખાસ કરી શક્યો નથી. ફક્ત 1 વિકેટ લીધી. એવામાં જાડેજાની જગ્યાએ શાર્દૂલ ઠાકુર ને જગ્યા આપી શકે છે. શાર્દુલ સ્વિંગ બોલર હોવા સાથે સારી બેટિંગ પણ કરી જાણે છે. તેણે ઓસ્ટ્રેલિયા વિરુદ્ધ સીરિઝમાં કરી દેખાડ્યું હતું.\nગીલની જગ્યાએ મયંક અગ્રવાલ અથવા તો કેએલ રાહુલને જગ્યા મળી શકે\nશુભમન ગીલની જગ્યાએ મયંક અગ્રવાલ અથવા તો કેએલ રાહુલને જગ્યા મળી શકે છે. શુભમન ગીલ ખરાબ ફોર્મમાંથી પસાર થઈ રહ્યો છે.WTC ના બંને દાવમાં તેનું બેટ ચાલ્યું નહોતું. પહેલા દાવમાં 28 અને બીજા દાવમાં 8 રન બનાવ્યા હતા. ગીલે પોતાની ટેસ્ટ કેરિયરની શરૂઆત શાનદાર કરી હતી. ઓસ્ટ્રેલિયા સિરિઝમાં હીરો બન્યો હતો. પરંતુ હાલમાં ફોર્મ ખૂબજ ખરાબ રહ્યું છે.\nજસપ્રીત બુમરાહ પણ WTC માં સંઘર્ષ કરતો જોવા મળ્યો\nસ્ટાર ઝડપી બોલર જસપ્રીત બુમરાહ પણ WTC માં સંઘર્ષ કરતો જોવા મળ્યો હતો. તે મેચમાં વિકેટ માટે તરસતો હતો. બુમરાહનું ફોર્મ ટીમ ઈન્ડિયા માટે ચિંતાનો વિષય છે. હાલના પ્રદર્શનમાં બુમરાહનો મહત્ત્વનો રોલ રહ્યો છે. પરંતુ તે ફ્લોપ રહ્યો છે. છેલ્લી4આંતરરાષ્ટ્રીય મેચમાં ફક્ત7વિકેટ લીધી છે. બુમરાહની જગ્યાએ કોહલી મોહમ્મદ સિરાજને પ્લેઇંગ ઈલેવનમાં શામેલ કરી શકે છે. સિરાજે ઓસ્ટ્રેલિયા પ્રવાસમાં કમાલનું પ્રદર્શન કર્યું હતું. એક જ દાવમાં પાંચ વિકેટ પણ લીધી હતી.


જાણો શા માટે મહિલાઓ શ-રીર સુખ માટે પુરુષ સાથે સુવા તૈયાર થઇ જાય છે..? – ab2 News\nHome/ताज़ातरीन/જાણો શા માટે મહિલાઓ શ-રીર સુખ માટે પુરુષ સાથે સુવા તૈયાર થઇ જાય છે..?\nશા માટે મહિલાઓ પુરુષને પસંદ કરે છે? એવી કઈ ખાસ વાત છે, જે તેણીને એક પુરૂષ સાથે સંબંધ બાંધવા માટે મનાવવા માટે પ્રભાવિત કરે છે? આ હકીકત પર સંશોધન કર્યા બાદ ટેક્સાસ યુનિવર્સિટીના મનોવિજ્ઞાન વિભાગના પ્રોફેસર સિન્ડી મેસ્ટન અને ડેવિડ બસે એક પુસ્તક લખ્યું છે. આ પુસ્તકનું નામ છે ‘Who Women Have’ લખ્યું છે, આ પુસ્તક પ્રેમ સંબંધો વિશે સ્ત્રીઓ શું વિચારે છે? પર ઘણા રસપ્રદ ખુલાસા થયા છે, આ પુસ્તકમાં બસ્સો કારણો આપવામાં આવ્યા છે, જેના કારણે મહિલાઓના કોઈ પુરુષ સાથે અથવા તેની જેમ સંબંધ બાંધે છે.\nસંશોધનમાં સામે આવ્યું છે કે મોટાભાગના પુરૂષોને મહિલાઓ આકર્ષક લાગે છે જ્યારે મહિલાઓને પુરૂષોમાં આવી કોઈ વસ્તુ દેખાતી નથી.આ રિસર્ચ પ્રમાણે એક હજાર મહિલાઓની મુલાકાત લેવામાં આવી હતી, જેમાં મહિલાઓએ પુરૂષો સાથે સૂવાના કારણો આપ્યા હતા. ટેક્સાસ યુનિવર્સિટીના મનોવિજ્ઞાનના પ્રોફેસર સિન્ડી મેસ્ટન અને ડેવિડ બસ દ્વારા લખાયેલ આ પુસ્તકમાં મહિલાઓ શા માટે પ્રણય કરે છે તેના લગભગ કારણોનું વર્ણન કરવામાં આવ્યું છે.\nએક મહિલાએ જણાવ્યું કે તે પ્રણય એટલા માટે કરે છે જેથી કંટાળાને દૂર કરી શકાય, કારણ કે પ્રણય કરવું એ લડાઈ કરતાં વધુ સરળ છે, ત્યારે અન્ય કેટલીક મહિલાઓ માટે, તે આધાશીશી અને માથાના દુખાવાની સારવાર માને છે. રિસર્ચમાં જાણવા મળ્યું કે કેટલીક મહિલાઓ ફક્ત દયાથી પુરુષો સાથે સૂઈ જાય છે, ત્યારે કેટલીક સ્ત્રીઓ પૈસા અને અન્ય વસ્તુઓ મેળવવા માટે તેમના સ્વાર્થ માટે પ્રણયનો ઉપયોગ કરે છે.\nકેટલીક મહિલાઓએ જણાવ્યું કે મારે એક માણસ સાથે અફેર હતું, કારણ કે તેણે મારા માટે અદ્ભુત રાત્રિભોજનનું આયોજન કર્યું હતું અથવા તેણે મારા પર ઘણા પૈસા ખર્ચ્યા હતા.\nયુનિવર્સિટીના વિદ્યાર્થીઓ પર કરવામાં આવેલા એક સર્વેમાં, દસમાંથી છ એ સ્વીકાર્યું કે તેઓ સામાન્ય રીતે એવા પુરૂષ સાથે સૂવે છે જે તેમનો બોયફ્રેન્ડ નથી. કેટલાકે કહ્યું તેણી પ્રણય કરે છ, જેથી તેણી તેના પ્રદર્શનમાં સુધારો કરી શકે. આ જણાવતાં એક વિદ્યાર્થીનીએ કહ્યું- મેં મારા બોયફ્રેન્ડ સાથે પ્રણય કર્યું હતું જેથી હું મારી કૌશલ્યને વધુ સુધારી શકું. રિસર્ચમાં એવું પણ જાણવા મળ્યું હતું કે જે પુરુષો ઊંચા હોય છે, જેમનો અવાજ ઊંચો હોય છે અને જેમના શરીરમાંથી માદક વાસ આવે છે તેવા પુરૂષો પ્રત્યે મહિલાઓ વધુ આકર્ષાય છે.


કોરોનાની રસી બનાવવા ગંગા નદીમાં મળતા ફાઝ વાયરસનો ઉપયોગ કરવો જોઈએ - Gujaratmitra Daily Newspaper\nથોડા સમય પહેલા ઘણા વૈશ્વિક સંગઠનોએ અનુમાન લગાવ્યું હતું કે, વર્ષ 2021-22માં ભારતની અર્થવ્યવસ્થા 10થી 15 ટકાની ગતિથી વિકાસ કરશે. પરંતુ કોવિડની આ બીજી લહેરે આ આગાહી સામે વિક્ષેપ નાખ્યો છે. આ જ પ્રમાણે ઑક્સફોર્ડ ઇકોનોમિક્સે એવી આગાહી કરી હતી કે, 2021માં થોડો ઘટાડો થયા બાદ 2022થી વિશ્વની અર્થવ્યવસ્થા જૂની ગતિએ દોડવા લાગશે. પરંતુ, આ આગાહી પણ ખોટી સાબિત થતી જોવા મળી રહી છે. આ દુર્ગમ પરિસ્થિતિમાં લોન લઈને કટોકટીને દૂર કરવાની સરકારની નીતિ ખૂબ જ ભારે પડશે. જો 2020-21માં લોન લઈને 2021-22નું અર્થતંત્ર ચાલ્યું હોત તો તે લોન ચૂકવવામાં આવી હોત. પરંતુ જો આ મહામારી 2021-22 અને 2022-23 પછી પણ ચાલતી રહેશે તો અર્થતંત્ર દેવાના બોજથી દબાઈ જશે કે આગળ નીકળવું મુશ્કેલ થઈ જશે. જે વ્યક્તિએ નોકરી ગુમાવી છે, તેઓ પોતાનું જીવનધોરણને જાળવવા માટે લોન લે છે, પરંતુ જો તેને ફરી નોકરી ન મળે તો અંતે તેમને ઘણી મુશ્કેલીઓનો સામનો કરવો પડે છે. એવા સંકેત છે કે, વર્તમાનમાં કોરોનાની બીજી લહેર છેલ્લી નથી.\nઘણા દેશોમાં ત્રીજી અને ચોથી લહેર પણ સામે આવી છે. કોવિડ વાયરસ પરિવર્તિત થઈ રહ્યો છે. આગામી મહિનાઓમાં કોવિડના નવા પ્રકારોની રચના થઈ શકે છે. જેના કારણે આ મહામારી ફરીથી ફેલાઈ શકે છે. એવિન કાલવે નેચર ડોટ કોમ વેબસાઇટ પર લખ્યું છે કે, જાન્યુઆરી 2021માં બાયોટેક કંપની નોવાવાક્સે માહિતી જાહેર કરી હતી કે કોવિડની રસીના ક્લિનિકલ ટ્રાયલથી જાણવા મળ્યું કે તે ઇંગ્લેન્ડના કોવિડ વેરિએન્ટ પર 85 ટકા સફળ છે. પરંતુ દક્ષિણ આફ્રિકાના વેરિએન્ટ સામે માત્ર 50 ટકા અસરકાર હતી. જેથી વર્તમાન રસીઓ ભવિષ્યના કોરોના પ્રકાર સામે નિષ્ફળ સાબિત થઈ શકે છે.\nકાલવે મુજબ, વાયરસનું પરિવર્તિત થવું એ એક સામાન્ય પ્રક્રિયા છે. ફ્લૂના વાયરસ પણ સતત પરિવર્તિત થાય છે. વિશ્વ આરોગ્ય સંગઠને ઑસ્ટ્રેલિયામાં એક એવું કેન્દ્ર સ્થાપ્યું છે જે આખી દુનિયાના ફ્લૂના વાયરસ પર નજર રાખવામાં આવે છે. ફ્લૂના નવા પ્રકારોના ઉદભવ પર તે અભ્યાસ કરે છે કે, તે કેટલા પ્રમાણમાં ફેલાઈ રહ્યો છે. જો તે પ્રકાર કોઈ ચોક્કસ જગ્યાએ સીમિત ન હોય અને તે ચારે તરફ ફેલાવા લાગે તો તેઓ તરત જ નવી રસી બનાવવા માટે પગલાં લે છે. તે જ પ્રમાણે કોવિડ વાયરસ હાલમાં પરિવર્તિત થઈ રહ્યો છે અને તે આગામી સમયમાં સતત પરિવર્તિત થઈ શકે છે. આ સ્થિતિમાં આપણે તેનો સામનો કરવા સતત નવી રસી બનાવવાની જરૂર પડી શકે છે. પરંતુ, કોવિડનું સંકટ ફ્લૂ કરતા ઘણું ઊંડું છે. જો ફલૂની રસી બનવામાં એક વર્ષનો સમય લાગે છે તો નુકસાન થાય છે પરંતુ હાહાકાર નથી મચી જતો. જો કોવિડની રસી બનાવવા માટે એક વર્ષ લાગે તો સમગ્ર વિશ્વમાં હાહાકાર મચી શકે છે.\nફાઝ થેરેપી એ કોવિડની રસી બનાવવાની બીજી રીત છે. ફાઝ એ વાયરસ છે જે કોવિડ અથવા ફ્લૂના વાયરસ જેવો જ હોય છે. પરંતુ, આ ફાયદાકારક વાયરસ છે. આપણા શરીરમાં ફાઝ બે રીતે કાર્ય કરે છે. તે મેલેરિયા અથવા ટાઇફોઇડ બેક્ટેરિયા જેવા પેથોજેનિક બેક્ટેરિયા પર હુમલો કરીને બેક્ટેરિયાના શરીરમાં પ્રવેશ કરે છે. તેઓ બેક્ટેરિયાના શરીરના તત્વોનો ઉપયોગ કરીને પોતાનો વિકાસ અને વધારો કરે છે. ઉદાહરણ તરીકે, જો ફાયદાકારક ફાઝ મેલેરિયા બેક્ટેરિયામાં પ્રવેશ કરી લે છે તો તે 100 ફાયદાકારક ફાઝ બનીને નીકળે છે. આ પ્રમાણે આપણા શરીરમાં બેક્ટેરિયાથી સંબંધિત બીમારીઓની સારવાર ફાઝ દ્વારા કરી શકાય છે. પૂર્વી યુરોપિયન દેશ જ્યોર્જિયામાં આ દિશામાં ઘણું કામ કરવામાં આવ્યું છે. ત્યાં, ફાઝથી ક્રોનિક રોગોની સતત સારવાર કરવામાં આવી રહી છે.\nફાઝ આપણા શરીરમાં બીજી રીતે પણ કામ કરે છે. તે શરીરમાં પ્રવેશ કરીને તેમના સમકક્ષ બીજા ફાઝના પ્રવેશને અટકાવી શકે છે. પોલેન્ડના પ્રોફેસર આંદ્રેજ ગોર્સ્કીના જણાવ્યા અનુસાર, ફાઝ આપણાં ફેફસાંમાં પ્રવેશ કરીને ત્યાં કોવિડ વાયરસને પ્રવેશને અટકાવી શકે છે. ઇસી સિક્વન્સમાં તુર્કીની પાક ગ્રુપ ઑફ કંપનીઝના મર્ટ સેલિમુગલૂએ કેપ્સિડ એન્ડ ટેઈલ મેગેઝિનમાં લખ્યું છે કે, કોવિડ વાયરસ સામે લડવાની એક રીત છે ફાઝના મિશ્રણની મદદથી એક રસી બનાવવી જોઈએ. આ રસીનું મિશ્રણ આપતાં લોકોના શરીરમાં તમામ પ્રકારના ફાઝ પહોંચી જશે. જેનાથી શરીરમાં જે બેક્ટેરિયા પ્રવેશ કરવાનો પ્રયાસ કરેશે તેના સમાન ફાઝ તે બેક્ટેરિયાને સમાપ્ત કરી દેશે. આ જ પ્રકારે ફાઝ કોવિડને પણ રોકશે. તેમજ મિશ્રણમાં આપવામાં આવેલા અન્ય ફાઝ જે ઉપયોગી નથી તે જાતે જ નાશ પામશે. ઉદાહરણ તરીકે, ખેડૂત દ્વારા મિશ્ર ખેતી દરમિયાન એક જ ખેતરમાં ત્રણ પાકના બીજ વાવવામાં આવે છે.\nઆ ત્રણે પાકમાંથી જે પાકને અનુકૂળ વાતાવરણ મળશે તે સફળ થશે અને અન્ય બે પાક નાશ પામશે. આ જ પ્રમાણે સેલિમુગલૂનું કહેવું છે કે, આપણે મિશ્ર ફાઝથી રસી બનાવી શકીએ છીએ અને તેને મનુષ્યને આપી શકીએ છીએ, જે કોવિડના વિવિધ પ્રકારોને સામે અસરકારક સાબિત થઈ શકે છે. આ દિશામાં આપણા દેશની ગંગા નદીની વિશેષ સિદ્ધિ છે. રાષ્ટ્રીય પર્યાવરણીય ઇજનેરી સંશોધન સંસ્થાના જણાવ્યાં અનુસાર, ગંગામાં 200 પ્રકારના ફાઝ જોવા મળે છે. જેની તુલનામાં યમુના અને નર્મદા નદીઓમાં માત્ર 20 પ્રકારના ફાઝ જોવા મળે છે. તેથી, આપણે ગંગા નદીના મિશ્રિત ફાઝનો ઉપયોગ કરીને કોવિડની રસી બનાવી શકીએ છીએ. મેરીલેન્ડ યુએસએની ફેઝ થેરાપ્યુટિક્સ કંપનીએ ફાઝ-આધારિત કોવિડ રસી બનાવી છે અને તે પ્રથમ તબક્કાના ટ્રાયલમાં છે.\nવિશ્વમાં ચાલી રહેલા આ પ્રયોગો ગંગાના પાણીથી કોરોના વાયરસના ઈલાજ માટે અભ્યાસ કરવા આપણને પ્રોત્સાહિત કરે છે. હાલના આ સંકટમાંથી મુક્તિ મળે તેવી કોઈ તાત્કાલિક આશા નથી. સરકારે પ્રથમ રસી બનાવવા માટે દેશમાં ઉપલબ્ધ ગંગા નદીના ફાઝનો અથવા આયુર્વેદમાં મોટા પ્રમાણમાં રોકાણ કરવું જોઈએ. બીજી લોન લઈને પોતાના ખર્ચને સામાન્ય રૂપે જાળવી રાખવાની નીતિનો ત્યાગ કરવો જોઈએ. તેમજ સરકારી ખર્ચમાં તાત્કાલિક 50 ટકાનો ઘટાડો થવો જોઈએ જેથી આપણા પર દેવાની બોજ ન પડે. ત્રીજા નંબરે, સરકારે તાત્કાલિક પરિસ્થિતિની જરૂરિયાતોને પહોંચી વળવા માટે ઑક્સિજન, ઑક્સિજન કૉન્સન્ટ્રેટર અને રસીની આયાત કરવી જોઈએ. પરંતુ, લાંબા ગાળે તમામ આયાત પર આયાત વેરો વધારવો જોઈએ. જેથી આવનાર સંકટમાં આપણે ઑક્સિજન માટે આયાતનો આશરો લેવો ન પડે.


જો મારી છાતી સતત દુખે તો શું કરવું - તંદુરસ્તી અને આરોગ્ય 2022\nજો મારી છાતી સતત દુખે તો શું કરવું\nસ્તનની ડીંટડી ખરજવું\nહોર્મોનલ સ્તરોમાં ફેરફાર\nજો તમને છાતી અથવા સ્તનની ડીંટડીમાં વારંવાર દુખાવો થતો હોય, તો તેનો અર્થ હંમેશા ગર્ભાવસ્થા અથવા બીમારી નથી.\nચાલો જાણીએ કે કયા કારણોસર છોકરીઓને સ્તનની ડીંટડી અને છાતીમાં દુખાવો થઈ શકે છે.\nઆ સૌથી સરળ અને સૌથી લોકપ્રિય કારણ છે - કદાચ તમે મોટા કદની બ્રા અથવા કપ પહેર્યા છે જે ખૂબ ચુસ્ત છે. તેઓ ફક્ત તમારા સ્તનની ડીંટડીની નાજુક ત્વચાને ઘસતા હોય છે અને આને કારણે, અપ્રિય સંવેદનાઓ ઊભી થાય છે.\nઆ એક વધુ ગંભીર સમસ્યા છે જ્યારે તે થાય છે જો તમારા સ્તનો પહેલાથી જ ઘર્ષણ અથવા એલર્જીથી ક્ષતિગ્રસ્ત હોય. ચેપના કિસ્સામાં, તમે લોહી અથવા ફાટેલી ત્વચા જોઈ શકો છો. ત્યાં થ્રશ પણ હોઈ શકે છે અને આ હવે સારું નથી.\nજો સ્તનમાં દુખાવો અને બળતરા શુષ્ક અને તિરાડ સ્તનની ડીંટડીની ત્વચા સાથે થાય છે, તો તમને ખરજવું હોઈ શકે છે. મોટેભાગે, આ સમસ્યા નર્સિંગ માતાઓની ચિંતા કરે છે. પરંતુ તમારે કોઈપણ કિસ્સામાં ડૉક્ટરની સલાહ લેવી જોઈએ.\nદાંત અને ચામડીની બળતરા નબળા આહારથી લઈને નવા ફેબ્રિક કોગળા સુધીની કોઈપણ વસ્તુને કારણે થઈ શકે છે. ખાતરી માટે તમારા ડૉક્ટરને જુઓ. અને એન્ટિહિસ્ટેમાઈન્સ લેવાનું ભૂલશો નહીં.\nસ્ત્રીઓમાં સ્તનની ડીંટી સંવેદનશીલતા માસિક સ્રાવ દરમિયાન, એસ્ટ્રોજનના સ્તરમાં ઘટાડોના પ્રભાવ હેઠળ વધી શકે છે. જો માસિક સ્રાવ પહેલા તમારી છાતીમાં દુખાવો થાય છે, તો ડરશો નહીં.\nઆ સૌથી મુશ્કેલ અને ગંભીર કિરણ છે જે તમે ગંભીર પરીક્ષા વિના નક્કી કરી શકતા નથી. તેથી, તમારે મેમોલોજિસ્ટની સલાહને અવગણવી જોઈએ નહીં, કારણ કે ભગવાન સાચવેલા લોકોની સંભાળ રાખે છે.


1 એપ્રિલનું રાશિફળ છે શુભ તમારા માટે\nબુધવાર, 1 એપ્રિલ 2020 (00:32 IST)\nમેષ- સ્‍વાધ્‍યાયમાં રુચિ વધશે. સામાજિક, માંગલિક સમારોહમાં ભાગ લેવાના યોગ બનશે. દિવસ પ્રતિકૂળ રહી શકે છે. મનોરંજન, ઉત્‍સવ આમોદ-પ્રમોદ સંબંધી કાર્ય થશે. સામાજિક કાર્યોમાં લોકપ્રિયતા વૃદ્ધિનો યોગ, ધર્મ આધ્‍યાત્‍મ સંબંધી મંગળ કાર્ય થશે.\nધનુ- વિવાદ, કોર્ટ-કચેરીના મુદ્દે સાવચેત રહેવું, ખાનપાનનું ધ્‍યાન રાખવું. મિત્ર, સંતાન પક્ષ સંબંધી સમસ્‍યાઓને લગતી યાત્રા અને ખર્ચનો યોગ. વ્‍યાપારમાં મુશ્‍કેલીનો યોગ. ધાર્મિક યાત્રાનો યોગ, વ્‍યાપારમાં ભાગ્‍યવર્ધક સફળતા પ્રાપ્તિનો યોગ.\nમકર- પદ-પ્રતિષ્ઠા સંબંધી કાર્યોમાં લોકપ્રિયતા વૃદ્ધિનો યોગ. ધાર્મિક ક્ષેત્રમાં ભાગ્‍યવર્ધક યાત્રાઓનો વિશેષ યોગ. કલાત્‍મક કાર્ય થશે. ભાગીદારી પર ગહન શોધનો યોગ. જીવનસાથી અને ભાગીદારીથી શુભ કાર્યોનો યોગ. માંગલિક કાર્ય થશે.\nકુંભ- આર્થિક પ્રકરણોમાં વિશેષ અનુસંધાન વગેરેનો યોગ. કુટુંબમાં માંગલિક કાર્ય થશે. રોગ, શત્રુ વિવાદ વગેરેમાં ખર્ચનો યોગ.\nમીન- માનસિક ત્રાસદીથી બચવું. આવકના સ્ત્રોતોથી વિશેષ લાભનો યોગ. ધાર્મિક યાત્રાનો યોગ. જળ વિભાગોથી ભાગ્‍યવર્ધક સફળતા મળશે. મિત્ર વર્ગ, સંતાન પક્ષ સંબંધી કાર્યોમાં ધન ખર્ચનો યોગ. વ્‍યાપાર, પરિવાર સંબંધી કાર્યોનો વિશેષ યોગ.\nલૉકડાઉનમાં આ છે આદર્શ પુરૂષ શ્રીરામની વાર્તા\nઆજનું રાશિફળ - આજે આ3રાશિના લોકોને ખુશીના સમાચાર મળશે (/31//03/20)\n30 માર્ચનું રાશિફળ છે શુભાશુભ\nWeekly Astrology-સાપ્તાહિક રાશિફળ 30 માર્ચથી5એપ્રિલ સુધી\nઆગળનો લેખ Vastu tips- પ્રેગ્નેંટ મહિલાઓના રૂમમાં રાખશો આ4વસ્તુઓ તો


ઉપનિષદો ચિંતનના ગ્રંથ/સ્વામી સચ્ચિદાનંદજી | niravrave નિરવ રવે-સહજ ભાવોના દ્યોતક*\n← વાઇબ્રન્ટ, વોડકા એન્ડ મિસ્ડ ઓપોર્ચ્યુનિટી / પરેશ વ્યાસ +‘શ્રેયાર્થીની સંઘર્ષકથા…\nસાગર સાગર તરતા માલમ…/ યામિની વ્યાસ →\nby pragnaju | જાન્યુઆરી 31, 2017 · 3:47 એ એમ (am)\nઉપનિષદો ચિંતનના ગ્રંથ/સ્વામી સચ્ચિદાનંદજી\nSide A – UPNISHAD – DANTALI ASHRAM – ઉપનિષદ – દંતાલી આશ્રમ – ઉપનિષદોની કથાનો પ્રસંગ ચાલી રહ્યો છે. ઉપનિષદો ચિંતનના ગ્રંથ છે અને એમાં જીવનને સ્પર્શતી લગભગ પ્રત્યેક બાબતનું ઊંડાણમાં ચિંતન કરવામાં આવ્યું છે. એમાં જીવનનું ચિંતન છે, એમાં મરણનું પણ ચિંતન છે. એમાં સ્થૂળ ચિંતન છે અને સૂક્ષ્મ ચિંતન પણ છે.એમાં લૌકિક ચિંતન છે અને અલૌકિક ચિંતન પણ છે. જીવનને સ્પર્શતી જેટલી ઘટનાઓ છે, એ તમામે તમામ ઘટનાઓનું ચિંતન કરવામાં આવ્યું છે. પણ ઉપનિષદોને કથાનું માધ્યમ બનાવવાનો હેતુ છે કે એના એ પૌરાણિક ભેદને તમે સમજી શકો. દા.ત. મરણનું ચિંતન – પૌરાણિક ક્ષેત્રમાં કેવું કરવામાં આવ્યું છે અને ઉપનિષદમાં કેવું કરવામાં આવ્યું છે, એ બેયનો તમે સ્પષ્ટ ભેદ જોઈ શકશો. પૌરાણિક ચિંતન ભય ઉત્પન્ન કરાવનારું છે. યમરાજનો બિહામણો ચહેરો, ભયંકર આકૃતિ અને વાહન પાડાનું અને હાથમાં ફાંસલો હોય. આ બધું સાંભળો ત્યારે સાંભળનારને ભય ઉત્પન્ન થાય. @5.00min. ઉપનિષદમાં આવું નથી. પુરાણો અને બીજા ગ્રંથોની અંદર જીવનના ચિંતનમાં ભય મૂકી દેવામાં આવ્યો છે કે જીવ નીકળે ત્યારે 10,000 વીંછીઓ કરડવાથી જેટલી વેદના થાય એટલી વેદના થાય. આટલુંજ નહિ આ શરીરમાંથી જીવ છૂટ્યા પછી એને લઇ જવાનો માર્ગ પણ ખુબ ભયંકર એવું ગરુડ પુરાણમાં બતાવ્યું છે. એમ આખું પ્રકરણ ભયનું છે. પ્રસુતિની વેદના જેવી કોઈ વેદના નથી આવું સત્સંગમાં નાની ઉંમરની છોકરીઓ જતી હોય અને આ સાંભળે એટલે એનું જીવન ભયરૂપ બની જાય એટલે વિચારેકે આપણે હવે સંસારમાં પડવું નથી કારણકે પતિ પણ મારે-ઝૂડે એવો મળે એના કરતા તો સાધ્વી થઇ જવું સારું જેથી આત્માનું કલ્યાણ પણ થાય. આ નકારાત્મક, નિરાશ કરનારું, એક પક્ષીય, એકાંગી અને અકુદરતી ચિંતન છે. જેણે પ્રસુતિની વ્યવસ્થા કરી એ પરમેશ્વરે લોકોને પીડા દેવા માટે નથી કરી. માંને કેટલો આનંદ થતો હોય છે જયારે એનો ખોલો ભરાય છે. હું તમને ઉપનિષદ એટલા માટે સાંભળવું છું કે આમાં નકારાત્મક નથી પણ સકારાત્મક આશાવાદી ચિંતન છે. ગામમાં 200 પતિઓ હોય એમાંથી બે કુપાત્ર હોય તે પોતાની સ્ત્રીને મારતા હોય તો તમે આ બેના કારણે જીવન બનાવશો કે બાકીના 198ના કારણે જીવન બનાવશો? @10.00min. અને પતીઓજ મારે એવું થોડું લખી આપ્યું છે? કેટલીક વાર ઉલટુંએ થતું હોય છે. તો જીવનમાં વેદના ન હોય તો સુખની અનુભૂતિ થતી નથી. એટલે તમને એ ભાન થવું જોઈએ કે કોઈ જગ્યાએ બેકારી છે તો તમને તમારી રોજીનું સુખ મળે. જો બેકારી હોયજ નહિ તો તમને મળેલી રોજીની કિંમત તમે કરી શકવાના નથી. ઘણી વાર પુરુષ દોષી હોય પણ કેટલીક વાર સ્ત્રીઓ પણ દોષી હોય છે. તમે સંસાર છોડી દીધો એટલે તમારું કલ્યાણ થઇ ગયું? તમે સંસાર છોડેલા એવા માણસો જોયા છે? એ લોકો બહુ દુઃખી અને અંદરથી બળતા હોય છે. જેની ગોદમાં બાળક છે, જેને પતિ છે, નોકરી છે, ધંધો છે, એનો ચહેરો જુઓ તો તેજસ્વી હોય છે. સંસાર છોડેલા માણસોનો ચહેરો જોશો તો પીળો, ફિક્કો પડી ગયેલો હોય છે. કેમ? કારણકે જે કુદરતી સાચો માર્ગ છે તે છોડી દીધો છે અને કલ્પનાના માર્ગે ચઢી ગયા. ઉપનિષદમાં જીવનનું ચિંતન વાસ્તવિક ધરાતલ ઉપર છે, કાલ્પનિક ધરાતલ ઉપર નથી. એમ એમાં મરણનું ચિંતન છે, પણ પૌરાણિક ચિંતનની માફક ભયભીત કરણનારું નથી. એક સજ્જને કહ્યું કે આવા ભયભીત ચિંતનથી લોકો પાપ કરતા ડરે. તો તો ભારતમાં લોકો સૌથી વધારે ડરવા જોઈએ પણ અહીંયા ગુના કરતા કોઈ ડરતું નથી. ભયના કારણે જીવન બાલ્યાવસ્થા હોય ત્યાં સુધીજ હોય. બાલ્યાવસ્થામાં બાળકને પ્રેમ અને ભય બંને હોવા જોઈએ. જેને પ્રેમ નથી મળતો હોતો અને એકલો ભયજ મળ્યો હોય એવા લોકો ગુંડા થાય છે. જે ગુંડા થાય એમને પ્રેમ, વિશ્વાસ, માન નથી મળ્યું હોતું અને બધે હડધૂત, તિરસ્કૃત થયા છે અને હંમેશા મારઝૂડમાં જીવ્યા છે એ મોટા થઇ એજ કરતા હોય છે. ઉપનિષદનું ચિંતન એક આખું જુદું ચિંતન છે. અહીંયા આ મરણમો છેલ્લો મંત્ર છે, भस्मान्तमशरीरम, क्रतो स्मर कृतस्मर क्रतो स्मर कृतस्मर – શરીર બળીને ખાક થઇ ગયું. @15.00min. હવે પેલો કહે છે, હે કૃતો મારા પ્રાણને અમૃતત્વ હોય ત્યાં લઇ જા. આમાં કોઈ વૈતરણી નથી આવતી કે ભયભીત કરનારો યમરાજ પણ નથી આવતો. ઉત્તર ગુજરાતમાં એક ડોસાને એવું થઇ ગયું કે આ મારા છોકરાઓ મારા હાડકા સિદ્ધપુર નહિ લઇ જશે તો મારી અવગતિ થશે. કબીરની વાત સાંભળો. કબીર મહાપુરુષ છે. કબીરે કહ્યું કે હું હવે મરવાનો છું, વધારે દિવસ જીવવાનો નથી તો મને મગહર લઇ જાવો. એવી માન્યતા છે કે કાશીમાં મરણ થાય એની મુક્તિ થાય અને મગહરમાં મરે તો નરકે જાય. કબીરે કહ્યું, “जो कबीरा काशी मुए हरिहो कौन निहोरी” જો કબીર કાશીમાં મરે અને મુક્તિ મળે તો મારા ભજનનો શું અર્થ છે? મારે તો મગહરમાં મરવું છે. એટલે કબીરને મગહર લઈ ગયા. મગહરમાં કર્મનાશા નદી વિશે સાંભળો.@20.05min. ઉપનિષદમાં એકજ જળ છે. જળમાં ડૂબકી લગાવવથી કોઈના પાપ બળી જાય કે કોઈના પુણ્ય બાલી જાય એવો સિદ્ધાંત આપણે ત્યાં સ્થાપિત કરવામાં આવ્યો નથી. ગીતામાં કહ્યું છે કે કર્મ તો ભોગાવવાજ પડે. अवश्यमेव भोक्तव्यं कृतं कर्म शुभाशुभं, ना भुक्तं क्षियतेकर्म कल्पकोटि शतैरपि પાપ બળી જતા હોય તો ગંગા કિનારે રહેનારા બધા નિષ્પાપ થઇ જાય, એટલે શુદ્ધ પવિત્ર થઇ જાય. પણ વધારેમાં વધારે પાપ તો ગંગા કિનારે વસનારા લોકોજ કરે છે. વધારેમાં વધારે હત્યાઓ ત્યાંજ થાય છે એટલે આ પૌરાણિક દ્રષ્ટિ છે અને એમાં પ્રજા અટવાઈ ગઈ. રામેશ્વરમાં 24 કુંડમાં ન્હાવા વિશેનો અનુભવ સાંભળો. સ્વામીજીએ ના પાડી છતાં ડોસાઓને બધા કુંડમાં નહાવાથી ટાઢ ચઢી ગઈ. જો એમણે ઉપનિષદ સાંભળ્યા હોત અને વ્યાપક દ્રષ્ટિ પ્રાપ્ત થઇ હોત તો આ બધી ભ્રમણાઓથી મુક્તિ થઇ હોત. ઉપનિષદ પાસે એક વ્યવસ્થિત જીવનની દ્રષ્ટિ છે. કબીરે મગહરમાં પ્રાણ છોડયા હતા. આગળનો મંત્ર સમજવા જેવો છે. अग्ने नय सुपथा राये अस्मान्विश्वानि देव वयुनानि विद्वान, युयोध्यस्मज्जुहुराणमेनो भूयिष्ठां ते नम उत्किं विधेम. (ईशा. १८). આ છેલ્લો મંત્ર છે अग्ने नय – આ જે અગ્નિ છે (ચીતાની અગ્નિ) અગ્નિનું ઉપલક્ષણ પરમાત્મા અગ્નિરૂપ છે. सुपथा – મને સારા માર્ગેથી લઈજા. @25.02min. अग्ने – એટલે પરમાત્મા, नय – એટલે લઈ જા. પણ ક્યાં લઈ જાય? सुपथा – સારા માર્ગેથી લઈજા, પણ સારા કર્મો કર્યા હોય તો લઇ જાઉં ને? તો પેલો કહે છે,क्रतो स्मर कृतस्मर – હું ઉપનિષદનો વૈદિક અનુયાયી છું, મેં મારી આખી જિંદગીની અંદર સમજણ પૂર્વકના વ્યવસ્થિત કાર્ય કરેલાં છે, માટે તું મને સારા માર્ગથી લઈ જા. તમને ખાત્રી હોય એટલે એ ખાત્રી તમને આત્મબળ પૂરું પાડે કે કાલે મારુ શરીર માંદુ પડે, કેન્સર થઇ જાય પણ મારી સદ્દગતિ થવાનીજ છે. એવાયે ગુરુઓ છે, કહેશે કે તમે ચિંતા ન કરો અમને દક્ષિણા આપો અને તમારા બધા પાપો અમે લઈ લઈશું. ઘણા લોકો એમ છેતરાઈ જતા હોય છે. ત્યાં એમની લાગવગ ચાલતી હશે એવુંને? એક ઓળખીતા સાધુ છે, એ કહે તમે આ રુદ્રાક્ષનો મણકો લઇ જાવ, એ બાંધશો એટલે તમારા ત્રણ જનમના પાપ ધોવાઈ જશે. પછી એ5પૈસાનો મણકો 11 રૂપિયામાં વેચે. લોકોને મૂરખ બનાવી પૈસા કઢાવવાની આ દ્રષ્ટિ છે. ઉપનિષદમાં આવી દ્રષ્ટિ નથી. એને જીવતા-જીવતા આત્મબળ આપે છે કે તું ચિંતા ન કર. अहं त्वा सर्वपापेभ्यो मोक्षयिष्यामि मा शुच:…..(गीता १८-६६). જયારે તમે આ ઉપનિષદના માર્ગને બરાબર સમજો છો એટલે તમારા ખોટા ભયો, આપોઆપ દૂર થઇ જાય છે અને તમારા અંદર એક બળ આવે છે. ખોટા ભયો એટલે તમે ઘરમાંથી નીકળયા એટલે બિલાડી આડી આવી એટલે તમે પાછા ઘરમાં ભરાય જવાના. તમને જો સાચું જ્ઞાન થાય તો આ કાલ્પનિક ભય દૂર થાય.@30.02min. એક ગંજ બજારના વેપારીની શુકન-અપશુકનની વાત સાંભળો કે એવી અંધશ્રદ્ધાથી એના હાડકાં તૂટયા હતાં. આ લોકોનું ઓછામાં ઓછું ભણતર હોય છે, અને એમની પાસે વધારેમાં વધારે પૈસા હોય છે. આવા માણસો પાસે વાંચન નથી, મનન નથી, ચિંતન નથી અને મગજમાં વહેમજ ભરેલો હોય છે.ગાયના શુકન કેવા જતા, ગાયે એના ધોતીયાને શીંગડામાં ભેરવીને નીચે પછાડયા અને થાપાનું હાડકું ભાંગી ગયું. કોઈ ભાઈ મળવા ગયા એને કહ્યું કે એ તો ગાયના શુકન સારા થયા એટલે બચી ગયા. ઘણા લોકો દશેદશ આંગળીમાં વીંટી પહેરતા કંઈ બાકી રહે તો પોતે નંગ થઇ જાય છે. આ બધી કલ્પનાઓ છે, ભ્રાંતિ છે. @35.06min. એટલે सुपथा સારા માર્ગે ખરું પણ શા માટે? राये એટલે જ્યાં બહુ સમૃદ્ધિ હોય, જ્યાં ઐશ્વર્ય હોય, જ્યાં સુખ-સગવડ હોય ત્યાં મને લઇજા. આ બીજી દ્રષ્ટિ છે. ઉપનિષદ સુખવાદમાં મને છે, દુઃખવાદમાં માનતું નથી. अस्मान्विश्वानि देव वयुनानि विद्वान – હે દેવ અમારા દોષો તું જાણે છે. युयोध्यस्मज्जुहुराणमेनो भूयिष्ठां ते नम उत्किं विधेम.- એ જે અમારા દોષો છે, અમારી ભૂલો છે એ બધાને તું માફ કર અને તું અમને સારા માર્ગે લઇ જા. કર્મવાદમાં તમારા નાના-મોટા કર્મોને તમારે ભોળગાવવાજ પડે. ઉપનિષદનો વાદ શું છે કે તમારા જાણતા અજાણતા ભૂલથી થયેલા દોષોને પરમાત્મા બહુ ઉદાર છે એટલે તમને ક્ષમા કરે છે, જેવી રીતે તમે તમારા નોકરની કે તમારા ઘરમાં ઘરની સ્ત્રીઓથી થતી ભૂલોને તમે માફ કરો છો. તો માણસ જો પોતાનાથી નાના માણસને માફ કરતો હોય તો પરમેશ્વર માફ નહિ કરે? આપણે ત્યાં ભગવાન છે, એ દયાળુ છે અને ક્ષમાશીલ છે. કેટલીક જગ્યાએ શું છે એ ક્ષમાશીલ નથી પણ ન્યાયાધીશ છે. તમારા કર્મો ભગવાન પણ માફ કરી શકે નહીં. તો પછી ભગવાનની જરૂર શું રહી? એટલે ઉપનિષદ કહે છે, પરમેશ્વર બહુ દયાળુ છે. એ જાણે છે કે જાણતા-અજાણતા માણસને ભૂલ કરવાનું સ્વાભાવિક રીતે રહેલું છે. એટલે પરમેશ્વર એને ઉદારતાથી માફ કરી દે છે. તો આવી રીતે ઉપનિષદમાં માણસનું એક ચિંતન છે. આપણી મરણ માટેની અમુક અપેક્ષાએ હોય પણ એ અપેક્ષાએ માટે પણ મોહ રાખવો નહીં. @40.04min. હે ભગવાન હાલતા-ચાલતા, બેસતા-ઊઠતા વાતો કરતા-કરતા મારુ મરણ થાય એવું લોકો કહેતા હોય છે. એવું મરણની તમે ઈચ્છા રાખો તો એવું મરણ હાર્ટ-એટેકથી થાય. પણ માણસનું આવું મરણ આવે તો તમે કંઈ વ્યવસ્થાજ ન કરી શકો. કેટલીક વાર આપણે જે બોલીએ છીએ એનું આપણને ભાન હોતું નથી. ત્યારે કુદરતે એવી વ્યવસ્થા કરી છે કે તમે વૃદ્ધ થાવ, શરીર કામ ના આપે એટલે તમારું મરણ થાય. શરીરની રચના વિષે સાંભળો કે ઈશ્વર તમને જીવાડવા માંગે છે. એક કરોડાધિપતિ સજ્જનની વાત સાંભળો. જે સજ્જનો છે, એ જીવતા-જીવતા વ્યવસ્થા કરે અને બધાને આપે. પશ્ચિમના લોકો વીલ કરે એમાં પોતાની કામવાળીને પણ કંઈ આપે, એણે આંગણામાં રોપેલા ઝાડ માટે વ્યવસ્થા કરે કે આ બંગલો વેચાય એનાથી આ ઝાડ કાપી શકાય નહીં. પોતાના સ્વજનો માટે નાની-મોટી અને પાળેલા કુતરા માટે પણ વ્યવસ્થા કરે. આપણે કહીએ કે કંઈ ભેગું નહિ આવે, પણ જીવતા-જીવતા કંઈ વહેંચી તો જા. જે લોકો જીવી નથી જાણતા એમની મિલકત માર્યા પછી કોર્ટે ચઢતી હોય છે. ત્યારે ઉપનિષદ કહે છે, કે મરતા પહેલા તને જીવન દ્રષ્ટિ પ્રાપ્ત થઇ હોય તો એ જીવન દ્રષ્ટિના દ્વારા તમે તમારા જીવનને એવું બનાવો કે તમારું મરણ મંગલમય બને. “मंगलम मरणम यात्र सा काशी केन मियते” મનુએ લખ્યું છે કે જયારે માણસ મરવાનો થાય એટલે રોજ ઓટલા ઉપર બેસીને રાહ જુએ કે આજે મારો વ્હાલમા વહાલો અતિથિ આવવાનો છે, ત્યારે એ માણસને મરણ આવે ત્યારે ભય લાગે ખરો? @45.07min. કેમ ભય ના લાગે? એ તો પહેલેથીજ બોલાવે છે કે આવો, મારા વ્હાલા, જે કરવાનું હતું તે કરી લીધું, હવે હું તૈયારજ છું. જયારે વ્હાલા કહો ત્યારે યમરાજ ના આવે પણ વૈકુંઠથી વિમાન આવે. ગભરાય ગયેલો માણસ કશું કરી શકે નહીં.જંગલમાં વાઘ પાછળ પડયો હોય અને તમને ઝાડ ઉપર ચઢવાનો પૂરતો સમય હોય, પણ તમે ગભરાય ગયા તો તે ઝાડ ઉપર ચઢી શકશો નહિ, પણ ઠેઠ સુધી તમારી હિમ્મત રહી તો વાઘ નજીક આવશે એ પહેલા તમે ઝાડ ઉપર ચઢી જશો. કારણકે તમારા અંદર નિર્ભયતા છે. એમ अग्ने नय सुपथा राये अस्मान અહીંયા બહુવચન મૂકેલું છે. મરનાર એક નથી, અમારા બધા અનુયાયી, આ ઉપનિષદના જાણનારા, તત્વજ્ઞાનના, આત્મવિદ્યાને, બ્રહ્મવિદ્યાને જાણનારા, જેમના કાલ્પનિક ભયો દૂર થઇ ગયા તો મગહરમાં મરો તોયે વાહવાહ અને કાશીમાં મરો તોયે વાહવાહ. અગિયારસના દિવસે મરો તોયે વાહવાહ અને અમાવાસ્યાના દિવસે મરો તોયે વાહવાહ. એટલે બ્રહ્મસુત્રમાં લખેલું છે કે ઉત્તરાયણ અને દક્ષિણાયનની પ્રક્રિયાઓ પૌરાણિકો માટે છે. બ્રહ્મવેત્તા માટે નથી. એના માટે બધા દિવસો સરખા છે. राये अस्मान्विश्वानि देव वयुनानि विद्वान – હે દેવ અમે તમારા બાળકો છીએ અને બાળકો ભૂલ કરવાનો અધિકાર છે. युयोध्यस्मज्जुहुराणमेनो भूयिष्ठां ते नम उत्किं विधेम – પણ હે પ્રભુ તમને વારંવાર પ્રણામ કરીએ છીએ કે અમારી સદ્દગતિ થાય અને અમને તું સન્માર્ગે લઈ જજે. આ ईशावास्य ઉપનિષદનો છેલ્લો મંત્ર હતો. ईशावास्य ઉપનિષદમાં એક શાંતિ પાઠ છે, એનો થોડો અર્થ મેં એક દિવસ સવારની કથામાં કર્યો હતો. ફરી પાછો એકવાર એનો અર્થ કરીશ. “ॐ पूर्णमद: पूर्णमिदं पूर्णात्पूर्णमुदच्यते, पूर्णस्य पूर्णमादाय पूर्णमेवावशिष्यते.” ॐ शांति: शांति: शांति:”મંત્રનો અર્થ કરું એ પહેલા, મારે તમને પૂછવાનું છે કે હવે આટલું સાંભળ્યા પછી તમારા મગજની અંદર કાલ્પનિક ભય રહેશે કે બધા દૂર થઇ ગયા? ગીતામાં ભગવાને અર્જુનને આજ પૂછ્યું ત્યારે અર્જુને કહ્યું, “नष्टो मोह:…..वचनं तव” (गीता १८-७३). એમ હું તમને પૂછું છું કે તમને આ બધા કાલ્પનિક ભયો રહેશે કે દૂર થઇ ગયા? તો ધ્યાન દો, આ બધું કેવું છે કે તમે બરાબર સાવધાનીથી સાંભળો અને તમારા મનને મક્કમ બનાવો તો અડધી મુક્તિ તો તમને અહીંજ મળી ગઈ. તમે ભ્રમણામાંથી છૂટયા અને સાચા માર્ગે વળ્યાં. તમને તમારો ભગવાન સિવાય કોઈ તમારું કલ્યાણ કરે નહીં. @50.00min.શું હું આવીને તમારું કલ્યાણ કરી જવાનો હતો? તમે મોટી ભ્રમણામાંથી નીકળો. ईशावास्य સમાપ્તિમાં કહે છે. पूर्णमद: – પેલો પરમાત્મા પૂર્ણ છે. पूर्णमिदं – આ જગત પણ પૂર્ણ છે. पूर्णस्य पूर्णमादाय – આ જે પૂર્ણ બ્રહ્મ પરમાત્મા છે એમાંથી આ પૂર્ણ જે જગત છે, એને તમે લઇ લો, તો पूर्णमेवावशिष्यते. पूर्णात्पूर्णमुदच्यते પણ એ પરમાત્મા પૂર્ણજ રહે છે કારણકે આ જગત પરમાત્મામાંથીજ થયું છે. એટલે મેં કહ્યું કે આ 90-100 વર્ષ સુધી ચાલે એવો હાર્ટનો પમ્પ કોણે બનાવ્યો છે? આ હૃદયને કાઢીને એના ઝીણા ઝીણા ટુકડા કરીએ તો એ પ્રત્યેક પાર્ટમાં ધબકારો ચાલે છે. એના વાળ જેવા 5000 પાર્ટ કરી માઇક્રોસ્કોપમાં જોયું તો એક સાથે રિધમની જેમ ધબકારા કરે છે. શરીરની રચના વિષે સાંભળો. એટલે पूर्णमद: पूर्णमिदं આ જગત પણ પૂર્ણ છે કારણકે पूर्णात्पूर्णमुदच्यते પૂર્ણમાંથી આ જગતની ઉત્પત્તિ પૂર્ણરૂપથી થયેલી છે એટલે પરમેશ્વરની આ મૂળ રચનામાંથી તમે કોઈ જગ્યાએ ભૂલ કાઢી શકશો નહીં. અને જો તમે એની ભૂલ કાઢી ન શકો તો એમ થયું કે पूर्णात्पूर्णमुदच्यते પૂર્ ણમાંથી ઉત્પન્ન થયું છે માટે એમાંથી ભૂલ કાઢી શકાય નહીં. જયારે પ્રલય થવાનો આવે ત્યારે આ પૂર્ણ બ્રહ્મમાંથી પૂર્ણ જગતને બાદ કરવામાં આવે તો પણ पूर्णमेवावशिष्यते. “ॐ पूर्णमद: पूर्णमिदं पूर्णात्पूर्णमुदच्यते, पूर्णस्य पूर्णमादाय पूर्णमेवावशिष्यते.” ॐ शांति: शांति: शांति:. સદગુરુ દેવ કી જય, नम: पार्वतीपतये हर हर महादेव हर.\n2 responses to “ઉપનિષદો ચિંતનના ગ્રંથ/સ્વામી સચ્ચિદાનંદજી”\nજાન્યુઆરી 31, 2017 પર 1:02 પી એમ(pm)\nતમે સંસાર છોડેલા એવા માણસો જોયા છે? એ લોકો બહુ દુઃખી અને અંદરથી બળતા હોય છે. જેની ગોદમાં બાળક છે, જેને પતિ છે, નોકરી છે, ધંધો છે, એનો ચહેરો જુઓ તો તેજસ્વી હોય છે. સંસાર છોડેલા માણસોનો ચહેરો જોશો તો પીળો, ફિક્કો પડી ગયેલો હોય છે. કેમ? કારણકે જે કુદરતી સાચો માર્ગ છે તે છોડી દીધો છે અને કલ્પનાના માર્ગે ચઢી ગયા.\n‘જે છે તે આ છે’ – ક્યાંય જવાનું નથી. માણસ મરે પછી બધું ખલ્લાસ !\nએક જ ઉમેરો…..\nસૌથી સારી જીવવાની રીત ‘બીજા’ માટે જીવવાની રીત છે. સમાજનું ઋણ અદા કરવાની ભાવનાથી જીવવાની રીત.\nફેબ્રુવારી 1, 2017 પર 11:45 એ એમ (am)\nજે જગ્યાએ ગયેલાં પાછાં ફરતાં નથી તે જગ્યાની વાતો અનેક રુપે કરવામાં આવી છે. કોણ તપાસવા જવાનું છે ?! અજ્ઞાનતા અને તેને જ કારણે આવી જતું ઘેટાપણું આપણને ક્યાંના ક્યાં લઈ જાય છે ! ધર્મ જે ધારણ કરે છે તે જ ધર્મ નીમ્ન કોટીએ માણસને લઈ જાય તે કેવી વીડંબના છે !!


Last Updated:Apr 1, 2021, 7:59 pm\nપોલીસના જણાવ્યા અનુસાર, પ્રેમ સંબંધના મામલામાં યુવકે આપઘાત કર્યો હોવાનું જણાવવામાં આવી રહ્યું છે. પરંતુ યુવકના ગળાના ભાગે ઈજાના નિશાન મળી આવ્યા છે. જે સંદર્ભે યુવકના મોત મામલે સાચી હકીકત જાણવા માટે બોડીને પીએમ માટે મોકલી દેવામાં આવી છે. પીએમ રિપોર્ટ આવ્યા બાદ બહાર આવશે કે, તેણે આપઘાત કર્યો છે કે, તેની હત્યા કરવામાં આવી છે. હાલમાં ઘટના મામલે યુવકના પરિવારને જાણ કરવામાં આવી છે, અને આગળની કાયદેસરની કાર્યવાહી હાથ ધરવામાં આવી છે.undefined\nFirst published:Apr 1, 2021, 7:56 pm


બોલવાની જરૂર ન પડી – અરધી સદીની વાચનયાત્રા – ૨\nઇસ્લામના બીજા ખલીફા હઝરત ઉમર સાહેબને જેરુસલેમ આવીને ઇસ્લામનો પયગામ સુણાવવાનું આમંત્રણ તે કાળે ત્યાં વસતા ખ્રિસ્તી આરબો તરફથી મળ્યું. હઝરત સાહેબ એક ઊંટ અને તેનો રખેવાળ લઈને જેરુસલેમ જવા નીકળ્યા.\nસામાન્ય રીતે ઊંટ પર બે જણ સવારી કરે. પણ હઝરત સાહેબના દિલમાં થયું કે આટલી લાંબી મુસાફરી છે; બે માણસનો બોજો બિચારા મૂંગા પ્રાણી પાસે શા માટે ખેંચાવવો ?\nરખેવાળ દોરી પકડીને આગળ ચાલતો હતો અને હઝરત સાહેબ ઊંટ પર બેઠા હતા. ત્યાં અચાનક એમના દિલમાં થયું : હું ય માણસ છું, ને આ રખેવાળ પણ માણસ છે. ખુદાએ મને પણ બે પગ આપ્યા છે, એને પણ બે પગ આપ્યા છે. અલ્લાહના દરબારમાં ઊંટના રખેવાળ કે ખલીફાનો ભેદ નથી. ત્યાં સૌની કરણી બોલે છે. કયામતને દિવસે તો અહીં આચરેલી ભલાઈ જ કામ આવે છે.\n“અરે ભાઈ રખેવાળ !”\n“જો, આપણે ઘણી લાંબી મજલ કાપવાની છે. આપણે બે જણ આ મૂંગા પ્રાણી ઉપર ચઢી બેસીએ એ તો બરાબર લાગતું નથી. તેમ તું એકલો જ ચાલે ને હું તો ઊંટ પર બેસી રહું, એ પણ ન્યાયી લાગતું નથી. માટે એમ કર : એક મંજિલ તું ઊંટ પર બેસ ને એક મંજિલ હું બેસું.”\n“અરે હઝરત સાહેબ ! આપ આ શું કહો છો ? હું તો આપનો રખેવાળ છું. ઊંટની નકીર ઝાલીને ચાલવું ને આપને જેરુસલેમ પહોંચાડવા, એ મારી ફરજ છે.” રખેવાળે કહ્યું.\n“તારી વાત સાચી છે. પણ તને ખબર છે ? ઇસ્લામમાં એવા ભેદ નથી; સૌ સરખા છે. માટે હવે તું ઉપર આવી જા. હું એક મંજિલ સુધી ઊંટની નકીર લઈને આગળ ચાલું છું.” ખલીફાએ કહ્યું.\n“હઝરત સાહેબ ! આપ આ શું કહો છો ? શું હું ઉપર બેસું ? અને આપ ઊંટની નકીર ઝાલીને આગળ આગળ ચાલો ? એ કેમ બને ?”\n“કેમ નહીં ?’ “ક્યાં આપ ને ક્યાં હું ? આપ સારીય મુસ્લિમ આલમના ખલીફા છો; હું તો એક મામૂલી ઊંટનો રખેવાળ છું.”\n“પણ ઇસ્લામ જ મને કહે છે કે ન્યાયનો અમલ કર. ન્યાય કહે છે કે આ દુન્યવી ભેદો સાચા નથી. આખરે તો આપણે સહુ એ જ ખુદાતાલાની ઓલાદ છીએ. સૌ સરખાં છે.”\n“પણ મારાથી તો ઉપર બેસી જ કેમ શકાય ?”\n“ના શા માટે બેસાય ? હું તને કહું છું ને ! શું ન્યાયનો અમલ કરવામાંથી તું મને પાછો વાળીશ ?”\n“હઝરત સાહેબ ! આપની મોટી મોટી વાતો મને સમજાતી નથી. હું તો આપના જૂતાની રજ બરાબર પણ નથી. શા માટે આપ મને શરમાવો છો ?”\n“હું શરમાવતો નથી, મારી ફરજ અદા કરું છું. તું ઉપર બેસી જા. વારા મુજબ બીજી મંજિલે પાછો હું સવાર થઈશ, ને તું આગળ ચાલજે.”\nસંકોચાતે દિલે રખેવાળ ઉપર બેઠો. એને મન તો માલિકની આજ્ઞા જ સર્વેસર્વા હતી. એણે વિચાર્યું, એમાં પણ કાંઈક હેતુ હશે. આવા મહાન પુરુષ વિચાર્યા વગર કશું ન કરે.\nયાત્રાની મંજિલો એક પછી એક કપાવા લાગી. હઝરત ઉમર અને રખેવાળ વારાફરતી ઊંટ પર સવાર થવા લાગ્યા. અંતે જેરુસલેમનાં મકાનો દેખાવા લાગ્યાં. હવે છેલ્લી મંજિલ હતી. ખુદાનું કરવું અને ત્યારે જ રખેવાળનો ઊંટ પર બેસવાનો વારો આવ્યો. રખેવાળ તો શહેર નજીક જોઈને ચાલ્યે જ જતો હતો, પણ ખલીફાએ તેને રોક્યો : “ઊભો રહે.”\n“તું ભૂલી કેમ જાય છે ?”\n“આપણે નક્કી કર્યું હતું તે. અહીં મંજિલ પૂરી થઈ. હવે તારે ઉપર બેસવાનું ને મારે નીચે ઊતરવાનું.”\n“પણ હવે તો શહેર આવી લાગ્યું.”\n“તેથી શું ?”\n“આપ મને શા માટે શરમાવો છો ? જેરુસલેમના આરબો શું માનશે ?”\n“ભલે એમને જે માનવું હોય તે માને !”\n“પણ હું ઉપર બેસું ને આપ મારા ઊંટને દોરો એ તો કેમ સહેવાય ?”\n“ભલા માણસ ! શું ઊંટની નકીર ખેંચવી એ હલકું કામ છે ? આપણે બંનેએ સાથે યાત્રા કરી છે. આપણે ઠરાવ્યા મુજબ હવે મારો ચાલવાનો વારો આવ્યો છે. લોકો મને પગે ચાલતો જોશે તેથી શું ? મારે શું મારી ફરજ ચૂકવી ? ન્યાય અને સચ્ચાઈને શું જતાં કરવાં ?”\nવળી પાછો રખેવાળ લાચાર બનીને ઉપર બેઠો. હઝરત સાહેબ ઊંટની નકીર પકડી, ખુદાની બંદગી કરતા કરતા આગળ ચાલતા હતા. ત્યાં નગરમાં હઝરત ઉમરના સ્વાગતમાં આરબોએ મોટી તૈયારી કરેલી હતી. મોટી મોટી કમાનો ઊભી કરી હતી. આખું શહેર એમને જોવા, એમને મુખેથી ઇસ્લામની વાણી સાંભળવા અધીરું બન્યું હતું. જેરુસલેમની આ તેમની પહેલી જ મુલાકાત હતી.\nશહેર આવી પહોંચ્યું. પહેલાં તો હરખઘેલા લોકોએ રખેવાળને જ ખલીફા માની લીધા. પણ પછી થોડી વારમાં એમને સાચી પિછાન થઈ. મામૂલી રખેવાળના ઊંટની નકીર પકડીને આગળ ચાલતા ઇસ્લામના બીજા ખલીફાને નિહાળીને તેમના આશ્ચર્યનો પાર ન રહ્યો. આંખો આનંદ ને ભક્તિનાં આંસુથી છલકાઈ ગઈ.\nસાંજે લોકોને એ સફરની આખીયે વાતની ખબર પડી. પછી તો શું જોઈએ ? નગરની સમસ્ત પ્રજાએ ઇસ્લામનો અંગીકાર કર્યો – જે ધર્મના મહાપુરુષના જીવનમાં આવી સચ્ચાઈ હોય, આવો ન્યાય હોય, મૂંગા પ્રાણી પ્રત્યે આવી સહાનુભૂતિ હોય, તે ધર્મ કેવો મહાન હશે !….\nહઝરત સાહેબને કશું બોલવાની જરૂર ન પડી.\nગુલામ રસૂલ કુરેશી\nPrevious: મારી માને ગમશે ?\nNext: આ તે કેવું ?


સીએમ રૂપાણીએ ચક્રવાત તૌકતેથી સર્જાયેલી વિનાશમાંથી ઉભા થવા માટે કેન્દ્રની મદદ માગી. - Dustakk\nમુખ્યમંત્રી વિજય રૂપાણીની સરકારે ગુજરાતમાં વિનાશકારી ચક્રવાત તૌકતેને કારણે સર્જાયેલી વિનાશને દૂર કરવા કેન્દ્ર પાસેથી આશરે દસ હજાર કરોડ રૂપિયાની વધુ મદદ માંગી છે. ગુજરાતના દરિયાકાંઠે 17 મેના રોજ આવેલા ચક્રવાતથી 23 જિલ્લાઓ પ્રભાવિત થયા હતા, જેમાંથી ગીર સોમનાથ, ભાવનગર, અમરેલી અને જૂનાગઢમાં ભારે વિનાશ અને જાન-માલનું નુકસાન થયું હતું.\nગુજરાત સરકાર દ્વારા કેન્દ્રને મોકલવામાં આવેલા મેમોરેન્ડમમાં રાષ્ટ્રીય આપત્તિ રાહત ભંડોળ અંતર્ગત રૂ. 9,836 કરોડની નાણાકીય સહાયની માંગ કરવામાં આવી છે. મુખ્ય સચિવ અનિલ મુકિમ અને પરચુરણ વિભાગના સચિવ દ્વારા તૈયાર કરાયેલા અહેવાલમાં જણાવવામાં આવ્યું છે કે 1975, 1982 અને 1998 ના વર્ષોમાં ગુજરાતમાં આવેલા ચક્રવાતઓમાં તે સૌથી ખતરનાક હતો. પવન પ્રતિ કલાક 220 કિ.મી. દરિયાકાંઠાના વિસ્તારોમાં, જીવન, સંપત્તિ, પશુધન અને પાક અને વાવેતરને વ્યાપક નુકસાન પહોંચ્યું છે.\nકાચા અને પાક્કા મકાનોને ભારે નુકસાન\nવડા પ્રધાન નરેન્દ્ર મોદી ખુદ 18 મેના રોજ ગુજરાતમાં આવ્યા હતા અને ચક્રવાતથી સૌથી વધુ અસરગ્રસ્ત જિલ્લાઓનો હવાઈ સર્વે કર્યો હતો. વડા પ્રધાને તુરંત જ ગુજરાતને એક હજાર કરોડ રૂપિયાના પેકેજની ઘોષણા કરી હતી અને મૃતકોને બે લાખ રૂપિયા અને ઘાયલોને 50-50 હજારની સહાય આપવાની જાહેરાત કરી હતી. ખુદ ગુજરાત સરકારે 500 કરોડના પેકેજની ઘોષણા કરતી વખતે મૃતકોને 4-4 લાખ અને ઘાયલો માટે 50-50 હજારની અલગ જાહેરાત કરી હતી. ચક્રવાતને કારણે દરિયાકાંઠાના વિસ્તારોમાં કાચા અને પાક્કા મકાનો અને ઝૂંપડાઓને ઘણું નુકસાન થયું હતું.\nપાક અને વાવેતરનો સંપૂર્ણ નાશ\nકેરી, સપોટા, નાળિયેર વગેરેના પાક અને વાવેતરનો સંપૂર્ણ નાશ કરાયો હતો. હજારો ઇલેક્ટ્રિક થાંભલાઓ અને લાખો ઝાડ ઉમટયા હતા. રાજ્ય સરકારે રાજ્યના આપત્તિ રાહત ભંડોળમાં કેન્દ્ર પાસેથી વધારાના 500 કરોડ રૂપિયાની માંગ પણ કરી છે.\nTags: Central Government, Cyclone Tauktae, Vijay Rupani


તમને બનાવી દેશે માલામાલ, બસ એક ચપટી મીઠું... - MojeMastram\nતમને બનાવી દેશે માલામાલ, બસ એક ચપટી મીઠું…\nમીઠાનો ઉપયોગ જે રીતે ભોજનને સ્વાદિષ્ટ બનાવે છે એવી જ રીતે મીઠું તમારા જીવનને પણ મજેદાર બનાવી શકે છે. આવું વાસ્તુ વિજ્ઞાનનો મત છે. કે વાસ્તુ વિજ્ઞાન અનુસાર મીઠામાં ગજબ શક્તિ હોય છે. જે ન ફક્ત ઘરને સકારાત્મક ઉર્જાથી ભરી દે છે.\nપણ ઘરમાં સુખ સમૃદ્ધિ વધારવાનું પણ કામ કરે છે. અને ફક્ત ભોજનમાં જ નહીં પણ અન્ય કામમાં પણ મીઠાનો ઉપયોગ કરવામાં આવે છે. મીઠાનો ઉપયોગ જ્યારથી ભોજનમાં થાય છે ને ત્યારથી તેનો ઉપયોગ નકારાત્મક ઉર્જાને દૂર કરનારું માનવામાં આવે છે. અને જેથી કરીને મીઠાનો ઉપયોગ નજર ઉતારવા માટે પણ કરવામાં આવે છે.\nઅને જો તમને લાગે છે કે પરિવારના કોઇપણ સદસ્યને નજર લાગી છે તો એક ચપટી મીઠું લઇને તેની ઉપરથી ત્રણ લખત ફેરવીને બહાર ફેંકી દો. જેથી કોઇની લાગેલી નજર દૂર થાય છે.\nવાસ્તુ વિજ્ઞાન અનુસાર એક કાચના ગ્લાસમાં મીઠું ભરીને શૌચાલય અને બાથરૂમમાં રાખવું જોઇએ જેથી કરીને વાસ્તુદોષ દૂર થાય છે. અને તેનું કારણ છે કે મીઠું અને કાચ બન્ને રાહુના વસ્તુ છે અને રાહુના નકારાત્મક પ્રભાવને દૂર કરવાનું કામ કરે છે. તેનાથી ઘરમા સુખ, સમૃદ્ધિ અને સ્વાસ્થ્ય પ્રભાવિત થાય છે. કાચના વાસણમાં મીઠું ભરીને ઘરના કોઇ ખૂણામાં રાખવાથી ઘરમાં સકારાત્મક ઉર્જાનું સંચાર થાય છે. એવું વાસ્તુ વિજ્ઞાન કે છે.\nરાહું, કેતુંની દશા ચાલી રહી હોય તે સિવાય મનમાં ખરાબ વિચાર આવે કે ડર લાગે તો તમે આ પ્રયોગ કરી શકો છો અવ પ્રયોગ કરવાથી તમને ખૂબ લાભ મળશે. બસ ખાલી રાતના સમયે પાણીમાં એક ચપટી મીઠું ઉમેરીને હાથ અને પગ ધોવાથી તનાવ દૂર થાય છે અને ઊંધ સારી આવે છે. રાહુ અને કેતુના અશુભ પ્રભાવ પણ તેનાથી દૂર થાય છે.\nઘરની ખુશી બાળકો માંથી હોય છે. જો બાળક બીમાર થઇ જાય તો ઘરના દરેક સદસ્ય પરેશાન થઇ જાય છે. માટે તમારી ખુશીને હંમેશા રાખવા માટે અઠવાડિયામાં એક વખત પાણીમાં એક ચપટી મીઠું મિક્સ કરીને બાળકને સ્નાન કરાવવું જોઇએ. તો નજર દોષથી બાળકો બચી શકશે અને સ્વાસ્થ્ય સંબંધી પરેશાની ઓછી થશે.\n← આ કારણ ના લીધે લગ્ન પછી સ્ત્રીઓ બીજા પુરુષો તરફ આકર્ષાય છે, સર્વેમાં થયેલા ખુલાસા બાદ તમે પણ ચકિત થઈ જશો.\nજો તમારા ઘર માં પણ છે LED બલ્બ, તો આ ખબર એક વાર વાચી લો →


bollywood-sushant-singh-rajput-death-case-police-again-interrogates-creative-manager-siddharth-pithani-mb – News18 Gujarati\nસુશાંતે આત્મહત્યા કરી ત્યારે ઘરે હાજર જ હતો તેનો મિત્ર સિદ્ધાર્થ, પોલીસે ફરી કરી પૂછપરછ\n14 જૂને જ્યારે સુશાંતસિંહ રાજપૂતે આત્મહત્યા કરી તે સમયે સિદ્ધાર્થ પિથાની તેના ઘરે જ હાજર હતો\nLast Updated : July 02, 2020, 07:43 IST\nરોડ સેફ્ટી અંગે જાગૃતિ ફેલાવવા Mumbai Policeનો પ્રયોગ, શેર કર્યા પઝલ્સ, સોલ્વ કરી શકશો?\nમુંબઈઃ બૉલિવૂડ એક્ટર સુશાંતસિંહ રાજપૂત સૂસાઇડ કેસ (Sushant Singh Rajput Suicide Case)ની તપાસ પોલીસે તેજ કરી દીધી છે. બૉલિવૂડ (Bolywood) સાથે જોડાયેલા કેટલાક લોકોની સાથે તેમના પ્રશંસકો અને કેટલાક નેતા પણ સતત આ મામલાની સીબીઆઈ તપાસ (CBI investigation)ની માંગ કરી રહ્યા છે. પોલીસ સતત એ લોકોની પૂછપરછ કરી રહી છે જે લોકો સુશાંતના સંપર્કમાં હતા કે તેના નિધન બાદ ઊભા થયેલા સવાલો પર પોલીસને જેમની પર શંકા છે. પોલીસે બુધવારે સુશાંતના ખાસ મિત્રની ફરી પૂછપરછ કરી જે 14 જૂને સુશાંતના ઘરે જ હતો. બાંદ્રા પોલીસે સુશાંતસિંહ રાજપૂતના મિત્ર સિદ્ધાર્થ પીથાની (Siddharth Pithani)ને ફરી બોલાવીને લાંબી પૂછપરછ કરી.\nસિદ્ધાર્થ પિથાની, સુશાંતસિંહ રાજપૂતની સાથે તેમના ક્રિએટિવ કન્ટેન્ટ મેનેજર તરીકે કામ કરી રહ્યો હતો . 14 જૂને જે સમયે સુશાંતે આત્મહત્યા કરી તે સમયે સિદ્ધાર્થ પિથાની તેના ઘરે જ હાજર હતો. આ મામલામાં સિદ્ધાર્થ પોલીસને પહેલા જ પોતાનું નિવેદન નોંધાઇ ચૂક્યો છે.\nઆ મામલામાં YRFના કાસ્ટિંગ ડાયરેક્ટર અને સુશાંતની કથિત ગર્લફ્રેન્ડ અને એક્ટ્રેસ રિયા ચક્રવર્તી સહિત લગભગ 29 લોકોની પોલીસ પૂછપરછ કરી ચૂકી છે.\nઆ પહેલા મંગળવારે પોલીસે સુશાંતની છેલ્લી ફિલ્મ દિલ બેચારાની કો-એક્ટ્રેસ સંજના સાંઘીને પૂછપરછ માટે બાંદ્રા પોલીસ સ્ટેશને બોલાવી હતી. પોલીસે સંજના સાથે લગભગ9કલાક પૂછપરછ કરી હતી.9કલાકની પૂછપરછમાં પોલીસે સંજનાને શૂટિંગ દરમિયાન સુશાંત પર લગાવવામાં આવેલા #MeTooના આરોપોની સાથે ફિલ્મના શૂટિંગ દરમિયાન તેના ડિપ્રેશનમાં જવા સાથે જોડાયેલા અગત્યના સવાલ પૂછ્યા હતા.\nનોંધનીય છે કે, સુશાંતે 14 જૂને મુંબઈ સ્થિત પોતાના ફ્લેટમાં ફાંસો ખાઈને આત્મહત્યા કરી દીધી હતી. અત્યાર સુધીની તપાસમાં સુશાંતના મોતનું કારણ આત્મહત્યા અને શ્વાસ રૂંધાવાના કારણે થયું હોવાનું કહેવાય છે. તેમ છતાંય પોલીસ મામલાની ઊંડાણપૂર્વક તપાસ કરી રહી છે.\nFirst published: July 02, 2020, 07:43 IST\nTags: Mumbai Police, Sushant singh rajput, સીબીઆઇ


કાયદામાં સંશોધન વગર એક સાથે ચૂંટણી શક્ય નથીઃ ઓ.પી. રાવત\nYou are here :HOME >> NEWS >> National >> કાયદામાં સંશોધન વગર એક સાથે ચૂંટણી શક્ય નથીઃ ઓ.પી. રાવત\nએક સાથે 11 રાજ્યમાં ચૂંટણી શક્ય છે. જો કે તેના માટે પણ તમામ રાજકીય પક્ષોની સહમતી જરૂરી છે. રાવતે કહ્યું કે એક સાથે ચૂંટણી માટે વધારે ચૂંટણી કર્મચારીઓ, સુરક્ષા અને વીવીપેટ મશીનની જરૂર પડશે\nદેશમાં એક સાથે ચૂંટણીનો મુદ્દો ગરમાઈ રહ્યો છે. મુખ્ય ચૂંટણી કમિશનર ઓમ પ્રકાશ રાવતે કહ્યું છે કે દેશમાં એકસાથે ચૂંટણી શક્ય નથી. તેમનું માનવું છે કે કાયદામાં સંશોધન બાદ જ એક સાથે ચૂંટણી શક્ય છે. જો કે તેમણે કહ્યું છે કે એક સાથે 11 રાજ્યમાં ચૂંટણી શક્ય છે. જો કે તેના માટે પણ તમામ રાજકીય પક્ષોની સહમતી જરૂરી છે. રાવતે કહ્યું કે એક સાથે ચૂંટણી માટે વધારે ચૂંટણી કર્મચારીઓ, સુરક્ષા અને વીવીપેટ મશીનની જરૂર પડશે. સોમવારે સામે આવેલી માહિતી મુજબ મોદી સરકારા આગામી વર્ષે થઈ રહેલી લોકસભાની ચૂંટણીની જોડે એક સાથે 11 રાજ્યમાં ચૂંટણી કરાવી શકે છે. ભાજપ પોતે પણ એક સાથે ચૂંટણીમાં પક્ષમાં છે.\nસર્વપક્ષીય બેઠક બોલાવી શકે છે સરકાર\nલોકસભા અને રાજ્યની વિધાનસભા ચૂંટણી એક સાથે કરવા મુદ્દે સર્વસહમતી તૈયાર કરવા માટે કેન્દ્ર સરકાર સર્વપક્ષીય બેઠક બોલાવવા પર વિચાર કરી રહી છે. સૂત્રો દ્વારા મળતી માહિતી મુજબ સોમવારે બહાર આવ્યું હતુ કે આગામી દિવસોમાં સર્વપક્ષીય બેઠક બોલાવાઈ શકે છે. જો કે આ બેઠક અંગે હજી અંતિમ નિર્ણય નથી લેવાયો.\n11 રાજ્યમાં એક સાથે ચૂંટણીના મૂડમાં સરકાર\nસરકાર આગામી વર્ષે લોકસભા અને 11 રાજ્યની વિધાનસભા ચૂંટણી સાથે કરાવવા તૈયારી કરી રહી છે. સૂત્રો દ્વારા મળતી માહિતી મુજબ 2019માં લોકસભાની ચૂંટણીની સાથે સાથે રાજસ્થાન, મધ્યપ્રદેશ, મહારાષ્ટ્ર, મિઝોરમ, છત્તીસગઢ અને હરિયાણા જેવા રાજ્યોમાં સાથે ચૂંટણી યોજાઈ શકે છે. જો કે આ એટલું સહેલું પણ નથી. જણાવી દઈએ કે મધ્યપ્રદેશ, છત્તીસગઢ અને રાજસ્થાનમાં આ વર્ષના અંતમાં ચૂંટણી થવાની છે, જ્યારે ઓડિશા, તેલંગાણા, આંધ્રપ્રદેશ, મિઝોરમમાં 2019ની લોકસભા ચૂંટણી સાથે વિધાનસભા ચૂંટણી યોજાશે.


મુકેશ અંબાણીના 'એન્ટીલિયા'માં લાગેલા ફૂલો અને પત્થરોને પણ જોઈએ છે AC, શ્રેયા ધનવંતરીએ શેર કર્યો આ અનસુનો કિસ્સો\nHomeમુકેશ અંબાણીના 'એન્ટીલિયા'માં લાગેલા ફૂલો અને પત્થરોને પણ જોઈએ છે AC, શ્રેયા ધનવંતરીએ શેર કર્યો આ અનસુનો કિસ્સો\nશ્રેયા ધનવંત્રી વેબ સિરીઝની જાણીતી અભિનેત્રી છે તેણે 'ધ ફેમિલી મેન', 'ગેમ 1992' વગેરે જેવી વેબ સિરીઝમાં કામ કર્યું છે. આ વેબ સિરીઝમાં દર્શકોને તેનો અભિનય ઘણો પસંદ આવ્યો હતો. આ જ ધનવંતીએ મુકેશ અંબાણીના ઘરે એન્ટિલિયા સાથે જોડાયેલી ઘણી રસપ્રદ વાતો શેર કરતા જણાવ્યું છે. અભિનેત્રી એક કાર્યક્રમ માટે તેના ઘરે ગઈ હતી. આ દરમિયાન હિન્દી સિનેમા જગતના બિગ બી એટલે કે અમિતાભ બચ્ચન પણ ત્યાં હાજર હતા. શ્રેયાએ જણાવ્યું કે જ્યારે તે મુકેશ અંબાણીના આ ઘરમાં હતી ત્યારે તેને ખૂબ ઠંડી લાગતી હતી. જેના કારણે તે એસીના તાપમાનમાં વધારો કરવા ગઈ હતી. પરંતુ તેને એક વિચિત્ર જવાબ મળ્યો જેના કારણે તેને પરત ફરવું પડ્યું. શ્રેયાએ કહ્યું કે તે એન્ટિલિયાને જોઈને આશ્ચર્યચકિત થઈ ગઈ કે કોઈની લાઈફસ્ટાઈલ આટલી બધી લક્ઝરી હોઈ શકે છે.\nમુકેશ અંબાણીનું નામ વિશ્વના સૌથી મોટા ઉદ્યોગપતિઓમાં સામેલ છે. તેમની પાસે અબજોની સંપત્તિ છે. આવી સ્થિતિમાં દરેક વ્યક્તિ પોતાની જીવનશૈલી વિશે જાણવા માટે ખૂબ જ ઉત્સુક હોય છે. આ જ મોડલ અને અભિનેત્રી શ્રેયાએ 'ધ લવ લગેજ' લાઈવ શો દરમિયાન પોતાની રેડ સ્ટાઈલ સાથે જોડાયેલી ઘણી બાબતોનો ખુલાસો કર્યો હતો. તેણે જણાવ્યું કે થોડા વર્ષો પહેલા તેને મુકેશ અંબાણીના ઘરે એક કાર્યક્રમ માટે આમંત્રણ આપવામાં આવ્યું હતું. અબુ જાની અને સંદીપ ખોસલા ઇન્ડસ્ટ્રીમાં પોતાના 10 વર્ષની ઉજવણી કરી રહ્યા હતા. સાથે જ તેમના એક પુસ્તકનું વિમોચન પણ થવાનું હતું. ભરતે આ ઈવેન્ટ માટે 50 મોડલને આમંત્રિત કર્યા હતા. જેમણે વર્ષોથી તેમના દ્વારા ડિઝાઇન કરેલા કપડાં પહેર્યા હતા અને મારું નામ પણ તે 50 મોડલમાં સામેલ હતું અને તેમાં અભિનેતા અમિતાભ બચ્ચન પણ હતા જેના કારણે અમે ત્યાં ખૂબ જ મજા કરી હતી.\nઆગળ વાત કરતાં શ્રેયાએ કહ્યું હતું કે તેને ખૂબ જ ઠંડી લાગી રહી હતી અને મેં ખૂબ ઓછા કપડાં પહેર્યા હતા. જેના કારણે હું અંદર આવી અને ત્યાંના મેનેજર સાથે વાત કરતાં તેણે કહ્યું કે શું હું આટલું થોડું તાપમાન વધારી શકું? પરંતુ તેના બદલે તેને કંઈક એવો જવાબ મળ્યો જેના કારણે તેણે પરત ફરવું પડ્યું. વાસ્તવમાં મેનેજરે તેને જવાબ આપ્યો કે અહીં જે ફૂલો અને આરસ લગાવવામાં આવ્યા છે મેમ તેને ચોક્કસ તાપમાનની જરૂર છે. એટલા માટે હું ACનું તાપમાન વધારી શકતો નથી જેના પછી શ્રેયાએ તેમને કંઈ કહ્યું નહી.\nઆગળ વાત કરતાં શ્રેયાએ એ પણ ખુલાસો કર્યો કે મને આમાં કોઈ સમસ્યા નથી. પરંતુ હું એવા લોકોને મળીને ખૂબ જ આનંદ અનુભવું છું જેઓ આવી રસપ્રદ વસ્તુઓ કરે છે જે મારી કલ્પના બહાર છે. જો આપણે શ્રેયા ધનવંતીના વર્ક ફ્રન્ટ વિશે વાત કરીએ તો તેણે ઈમરાન હાશ્મીની ફિલ્મ 'વ્હાઈ ચીટ ઈન્ડિયા'થી તેની એક્ટિંગ કરિયરની શરૂઆત કરી હતી. તેણે 2008માં મિસ ઈન્ડિયા સ્પર્ધામાં પણ ભાગ લીધો હતો. પરંતુ તે આ ટાઈટલ પોતાના નામે કરી શકી નથી. અને બાદમાં તેણે વેબ સિરીઝમાં અભિનેત્રી અને મોડલ તરીકે પણ કામ કર્યું.


સ્મૃતિ ઈરાનીએ એવું નથી કહ્યું કે પીએમ મોદીએ પેટ્રોલના ભાવ વધારીને ગરીબોની મદદ કરી… જાણો શું છે સત્ય.... - FactCrescendo | The leading fact-checking website in India\nકેન્દ્રીય મંત્રી સ્મૃતિ ઈરાનીનો એક વિડિયો ઈન્ટરનેટ પર વાયરલ થઈ રહ્યો છે. તેમાં તે કહી રહી છે કે આપણા વડાપ્રધાને પેટ્રોલના ભાવ વધારીને ગરીબોને ટેકો આપ્યો છે અને અમીરો સામે માસ્ટર સ્ટ્રોક બનાવ્યો છે. સમૃદ્ધ ડ્રાઇવ કાર અમે હજુ પણ ગરીબ લોકોના પગ સુરક્ષિત રાખ્યા છે, જેથી તેઓ તેમની ગાડી અને તેમની રિક્ષા ચલાવી શકે.\nઆ વિડિયોને શેર કરીને દાવો કરવામાં આવી રહ્યો છે કે, “સ્મૃતિ ઈરાનીએ એવુ કહ્યુ કે, પીએમ મોદીએ પેટ્રોલના ભાવ વધારીને ગરીબોની મદદ કરી.”\nVijay Savani નામના ફેસબુક યુઝર દ્વારા તારીખ 04 એપ્રિલ 2022ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “સ્મૃતિ ઈરાનીએ એવુ કહ્યુ કે, પીએમ મોદીએ પેટ્રોલના ભાવ વધારીને ગરીબોની મદદ કરી.”\nઆ વિડિયો જોયા બાદ અમને તેમાં સંભળાયેલા અવાજ અંગે શંકા થઈ કારણ કે તે અવાજ સ્મૃતિ ઈરાનીનો નથી. યાન્ડેક્સ રિવર્સ ઇમેજ સર્ચમાં 24 ફેબ્રુઆરી 2021ના રોજ ANI ન્યૂઝના ટ્વિટર હેન્ડલ પર શેર કરવામાં આવેલો ઓરિજનલ વિડિયો પ્રાપ્ત થયો હતો.\nસાથેની માહિતીમાં લખવામાં આવ્યું છે કે, “રાહુલ ગાંધીની દ્વેષપૂર્ણ અને વેરની રાજનીતિ, જે માત્ર અમેઠીના લોકો અને મતદારોનું અપમાન કરે છે, પરંતુ ઉત્તર અને દક્ષિણ ભારત વચ્ચે વિભાજન કરવાનો પ્રયાસ કરે છે, તે દરેક ભારતીય નાગરિકને પાત્ર છે. નિંદા થવી જોઈએ.” કેન્દ્રીય મંત્રી સ્મૃતિ. ઈરાની.\nતમે જોઈ શકો છો કે આ વિડિયોમાં સ્મૃતિ ઈરાની અંગ્રેજીમાં વાત કરી રહી છે અને તે પેટ્રોલના ભાવ વિશે વાત નથી કરી રહી. તેના બદલે તે રાહુલ ગાંધીના નિવેદન પર ટિપ્પણી કરી રહી છે.\nનીચે આપેલ સરખામણીનો વિડિયોમાં તમે મૂળ વિડિયો અને વાયરલ વિડીયો વચ્ચેનો તફાવત જોઈ શકો છો.\nવાસ્તવમાં, વર્ષ 2021માં કોંગ્રેસના નેતા રાહુલ ગાંધીએ તેમના કેરળ પ્રવાસ પર એક નિવેદન આપ્યું હતું, જેના પર સ્મૃતિ ઈરાની ટિપ્પણી કરી રહ્યા હતા. રાહુલ ગાંધીએ કહ્યું કે તેઓ 15 વર્ષ સુધી ઉત્તર ભારતના સાંસદ હતા, પરંતુ જ્યારે તેઓ કેરળ આવ્યા ત્યારે તેમને અલગ અનુભવ થયો. અહીંના લોકોના મુદ્દાઓમાં રસ છે, જમીન સુધી આ બાબતની ચર્ચા થાય છે.\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, વિડિયો સાથે કરવામાં આવેલો દાવો ખોટો છે. આ વિડિયો ડિજીટલ રીતે એડિટ કરવામાં આવ્યો છે. આમાં જે અવાજ સંભળાયો તે સ્મૃતિ ઈરાનીનો નથી.\nTitle:સ્મૃતિ ઈરાનીએ એવું નથી કહ્યું કે પીએમ મોદીએ પેટ્રોલના ભાવ વધારીને ગરીબોની મદદ કરી… જાણો શું છે સત્ય….\nTagged BJPPM Narendra Modismriti iraniપીએમ નરેન્દ્ર મોદીભાજપાસ્મૃતિ ઈરાની\nમહેસાણાના ભાન્ડુ ગામે એક જૂના મકાનમાં હજારોની સંખ્યામાં વીંછી હોવાનો વીડિયો વાયરલ…! જાણો શું છે સત્ય…\nAugust 19, 2019 January 13, 2022 Vikas Vyas\nશું ખરેખર 27 સપ્ટેમ્બર થી એક અઠવાળિયું બેંક બંધ રહેશે…? જાણો શું છે સત્ય…\nSeptember 27, 2019 January 13, 2022 Yogesh Karia


બ્રેડમાં વધુ પ્રોટીન ફાઇબર હોય છે ત્યારબાદ ચોખામાં સોડિયમ ઓછું હોય છે, જાણો કે આ બંને માટે શું સારું છે |\nબ્રેડમાં વધુ પ્રોટીન ફાઇબર હોય છે ત્યારબાદ ચોખામાં સોડિયમ ઓછું હોય છે, જાણો કે આ બંને માટે શું સારું છે\nચોખા સરળતાથી પચાય છે કારણ કે તેમાં સ્ટાર્ચની સામગ્રી હોય છે. તે જ સમયે, ચાપતી મોડા પચાય છે. જો કે, તે તમને મોડું ભૂખ લાગે છે.\nચોખા અને ઘઉં બંને સમાન ગ્લાયકેમિક અનુક્રમણિકા ધરાવે છે. આનો અર્થ એ છે કે બંને ખાવાથી બ્લડ સુગરનું સ્તર એકસરખું વધે છે.\nકોઈપણ ભારતીય ખોરાક બ્રેડ અથવા ભાત, અથવા બંને વગર અધૂરો છે. તે આપણા લંચનો, નાસ્તામાં જમવાનો એક ભાગ છે. જો કે, આરોગ્ય વિશે ચિંતિત લોકો પૂછતા હોય છે કે આપણે રોજિંદા રૂટિનમાં શામેલ થઈને કે કેટલું પોષણ મેળવીએ છીએ અથવા દરરોજ તે ખાવાનું આરોગ્યપ્રદ છે કે કેમ.\nબ્રેડ અને ચોખા બંનેમાં કાર્બોહાઈડ્રેટ અને કેલરી સમાન પ્રમાણમાં હોય છે. જો કે, પોષક દ્રષ્ટિએ બ્રેડ આગળ છે. બ્રેડમાં ચોખા કરતાં વધુ પ્રોટીન અને ફાઈબર હોય છે.\nચોખા સરળતાથી પચાય છે કારણ કે તેમાં સ્ટાર્ચની સામગ્રી હોય છે. તે જ સમયે, ચાપતી મોડા પચાય છે. જો કે, તે તમને મોડું ભૂખ લાગે છે. વજન નિરીક્ષકો માટે આ ખૂબ જ મહત્વપૂર્ણ છે.\nજ્યાં સુધી વિટામિન્સની વાત છે, બ્રેડ અને ચોખા બંનેમાં ફોલેટ હોય છે. તે પાણીમાં દ્રાવ્ય વિટામિન બી છે. જો કે, ચોખા બ્રેડ કરતાં ફોલેટનો સારો સ્રોત છે.\nબ્રેડમાં કેલ્શિયમ, ફોસ્ફરસ, આયર્ન અને પોટેશિયમ જેવા ખનિજો હોય છે. તે જ સમયે, અમને ચોખામાં સમાન પ્રમાણમાં આયર્ન મળે છે. જો કે, ચોખામાં ફોસ્ફરસ, પોટેશિયમ અને મેગ્નેશિયમની માત્રા બ્રેડ કરતાં ઓછી છે. ચોખામાં કેલ્શિયમ હોતું નથી.\nકહેવાનો અર્થ છે કે, બ્રેડમાં ચોખા કરતાં વધુ ફાઇબર, પ્રોટીન, સુક્ષ્મ પોષકતત્ત્વો અને સોડિયમ હોય છે. ભાતમાં સોડિયમ હોતું નથી. તેથી જો તમે તમારા ખોરાકમાં સોડિયમના સ્તર વિશે ચિંતિત છો, તો ચોખા વધુ સારા છે.\nચોખા અને ઘઉં બંને સમાન ગ્લાયકેમિક અનુક્રમણિકા ધરાવે છે. આનો અર્થ એ છે કે બંને ખાવાથી બ્લડ સુગરનું સ્તર એકસરખું વધે છે. તે જ છે, જો તમે ખોરાકની માત્રાને નિયંત્રિત કરો છો, તો પછી તમે શું ખાશો તે મહત્વનું નથી. જો તમે રોટલી અને ચોખાનો નાનો બાઉલ ખાશો તો આ બિલકુલ સાચું છે. તેથી ચોખા છોડવાની જરૂર નથી. ફક્ત ચોખાના જથ્થાને નિયંત્રિત કરો.


સંસ્કારી નગરી વડોદરાની આબરૂ ગઈ, રીટા પટેલ નામની હાઈ પ્રોફાઈલ યુવતી ચલાવતી હતી હાઈપ્રોફાઈલ કુટણખાનું, જોઈ લો તસવીરો\nરાજયમાં અનેકવાર દેહવિક્રયનો વેપાર કરતા લોકો પોલિસની પકડમાં આવી જાય છે અને ઘણીવાર પોલિસ દરોડા પાડી કુટણખાનું ઝડપી પાડતી હોય છે. ઘણીવાર સ્પાની આડમાં ચાલતા દેહવિક્રયના વેપારનો પર્દાફાશ થતો હોય છે. હાલ ગુજરાતની સંસ્કારી નગરી તરીકે ઓળખાતા વડોદરા શહેરમાં કુટણખાનું ઝડપાયુ છે, જેને પગલે ચકચાર મચી જવા પામી છે.\nઆ જ પ્રકારનો કિસ્સો થોડા સમય પહેલા સુરતમાં પણ બનેલો હતો. સુરત શહેરમાં ઘણી વાર સ્પાની આડમાં ચાલતા ગોરખ ધંધાનો પર્દાફાશ પોલીસ કરતી હોય છે, આવા કિસ્સાઓમાં વિદેશથી બોલાવેલી રૂપ સુંદરીઓ સાથે દેહ વિક્રય કરાવવામાં આવે છે અને ગ્રાહકો પાસેથી મોં માંગ્યા પૈસા પણ વસુલવામાં આવતા હોવાનું સામે આવતું રહે છે, હાલ એવા જ ગોરખ ધંધાનો પર્દાફાશ સુરત પોલીસ દ્વારા કરવામાં આવ્યો છે.\nપ્રાપ્ત માહિતી અનુસાર સુરતના ગોડાદરા વિસ્તારમાં આવેલા મિડાસ સ્કેવર નામના બિલ્ડીંગમાં સ્પામાં પોલીસ પહોંચી હતી અને રેડ મારી તાપસ હાથ ધરી હતી જેમાં મસાજ પાર્લરની આડમાં ગોરખ ધંધા ચાલતા હોવાની બાતમીના આધારે પોલીસે રેડ પડતા તેમાંથી6યુવતીઓ અને2ગ્રાહકોને ઝડપી લેવામાં આવ્યા હતા.\nપછી પોલીસ કન્ટ્રોલ રૂમમાં એક જાગૃત નાગરિકે ફરિયાદ કરી હતી એના આધારે ગોડાદરા સર્વેલન્સ સ્ટાફ દ્વારા રેડ કરવામાં આવી હોવાનું સામે આવી રહ્યું છે. મિડાસ સ્ક્વેર નામની બિલ્ડીંગમાં આવેલા સ્વિટ લૂક સ્પામાં મસાજ અને સ્પાના નામે ગોરખધંધા ચાલતા હોવાની જાગૃત નાગરિક દ્વારા ફરિયાદ કરવામાં આવી હતી. જેના આધારે પોલીસે દરોડા પાડી અને આ ગોરખ ધંધાનો પર્દાફાશ કર્યો હતો.\nગડોદરા પોલીસ દ્વારા પાડવામાં આવેલી આ રેડની અંદર પોલીસે મહિલા પોલીસને પણ સાથે રાખી હતી. આ સ્પા સેન્ટરમાંથી કુલ6રૂપ લલનાઓ સાથે બે ગ્રાહકોને પણ ઝડપી લેવામાં આવ્યા છે. આ ખબરને લઈને સમગ્ર પંથકમાં પણ ચકચાર મચી જવા પામી હતી. પોલીસ દ્વારા હવે આગળની કાર્યવાહી હાથ ધરવામાં આવી છે.\nઆ મામલામાં એક ચોંકાવનારો ખુલાસો સામે આવ્યો છે. આ દેહ વેપારમાં સુરતના વ્યક્તિએ પોતાની જ 12 વર્ષની દીકરીને અહીં ધકેલી હતી. પોલીસ તપાસમાં આ માહિતી સામે આવી છે. આ બાળકી સુરતથી વડોદરા આવી છે. પિતા જ દીકરીનો દુશ્મન બન્યો હોવાના તમામ પુરાવા પણ પોલીસને તપાસમાં મળ્યા છે. આ સાથે પોલીસ તપાસમાં સામે આવ્યુ છે કે, અન્ય ઝડપાયેલી મહિલાઓ બોમ્બે અને દિલ્હીથી આવી છે.


ફાયર સેફ્ટી મુદ્દે ગુજરાત હાઇકોર્ટમાં સુનાવણી, કોર્ટે રાજ્ય સરકારનો ઉધડો લીધો – Samacharwala\nફાયર સેફ્ટી મુદ્દે ગુજરાત હાઇકોર્ટમાં સુનાવણી, કોર્ટે રાજ્ય સરકારનો ઉધડો લીધો\nDecember 16, 2020 11:01 am December 16, 2020 11:01 am\nરાજ્યમાં આગ લાગવાની ઘટના વારંવાર બની રહી છે. ત્યારે ફાયર વિભાગ તેમાં સારી કામગીરી કરતું હોય છે. આગ લાગે ત્યારે પહેલો ફોન ફાયર વિભાગને કરવામાં આવે છે. ત્યારે રાજ્યમાં ફાયર સેફ્ટી મુદ્દે ગુજરાત હાઇકોર્ટમાં એક અરજદારે ફરિયાદ દાખલ કરી હતી અને સરકાર અને એ.એમ.સી.ના જવાબને પાયાવિહોણા ગણાવ્યા હતાં. ત્યારે હાઇકોર્ટ દ્વારા પણ રાજ્ય સરકારને આ અંગે સવાલો કરવામાં આવ્યા છે. ગુજરાત હાઇકોર્ટે કોર્પોરેશનોમાં ફાયર વિભાગમાં જગ્યાઓ ખાલી હોવાથી રાજ્ય સરકારને આડે હાથ લીધી હતી અને રાજ્ય સરકારને આકરા શબ્દોમા પૂછ્યું છે કે, ફાયરમેનની ખાલી જગ્યા માટે શું કામગીરી ચાલી રહી છે?\nરાજ્યમાં ફાયર સેફટીની યોગ્ય અમલ થાય તે મામલે હાઇકોર્ટે આકરૂ વલણ અપનાવી મહત્વપૂર્ણ સુનાવણી હાથ ધરી હતી. આ મામલે એડવોકેટ જનરલે કહ્યું કે, આ ખાલી જગ્યાઓ પર નિયમિત નિંમણૂક અપાઈ છે અને જ્યાં જ્યાં ત્રુટીઓ હતી તે દૂર કરવા માટે સરકાર કટિબદ્ધ છે. તમામ નગરપાલિકાઓમાં ફાયર સ્ટાફ માટેની નિંમણૂક માટે જાહેરાત કરી દેવામાં આવેલી છે. મહાનગરપાલિકા વિસ્તારોમાં પણ ફાયર સ્ટાફની ખાલી પડેલી જગ્યાઓ પર 15 દિવસમાં નિંમણૂક થઈ જશે તેમ કહ્યું હતું. વધુમાં હાઇકોર્ટે એવું પણ પૂછ્યું હતું કે, અમદાવાદમાં ફાયરમેનની 99 જગ્યાઓ ખાલી છે તેના માટે શું કરી રહ્યા છો? ત્યારે એડવોકેટ જનરલે કહ્યું કે, આ ખાલી જગ્યાઓ પર નિયમિત નિંમણૂક અપાઈ છે.\nહાઇકોર્ટે ફાયર સેફટી એન.ઓ.સી લીધા વિના બી.યુ. પરમિશન કઈ રીતે અપાય છે તેવો સવાલ કરતાં એડવોકેટ જનરલે કહ્યું હતું કે, પહેલા એન.ઓ.સી.આપી હોય પછી લોકો રીન્યુ કરવામાં બેદરકારી રાખતા હોય છે જે કારણે આવું થાય છે. હાઇકોર્ટે ફાયર સેફટી એન.ઓ.સી. ના હોય તો શું પગલાં લઈ શકો પૂછતા એડવોકેટ જનરલે કહ્યું, આવી જગ્યાઓમાં ગટર અને પાણી તેમજ ઇલેક્ટ્રિક કનેક્શન કાપીને આ પ્રકારના દંડ ફટકારી શકાય.\nહાઇકોર્ટે રાજ્યના બીજા જિલ્લા વડોદરા અને રાજકોટની સ્થિતિ અંગે પણ સરકાર પાસે જવાબ માંગ્યો હતો. ફાયર સેફ્ટી મુદ્દે અરજદારે હાઈકોર્ટમાં રજૂઆત કરી હતી અને 156 નગરપાલિકા ફાયર વિભાગમાં ભરતી જ નથી કરાઈ તેવી ફરિયાદ કરી હતી. પરંતુ આ મામલે કોર્પોરેશન વિસ્તારમાં ખાલી જગ્યા 15 દિવસમાં જ ભરાઈ જશે તેવું રાજ્ય સરકારના એડવોકેટ જનરલે જણાવ્યું હતું. કેટલાક વર્ષોથી ફાયર વિભાગમાં આ જગ્યાઓ ખાલી પડી છે. ત્યારે સરકાર અને સરકારી તંત્રને માત્ર આગ લાગે ત્યારે જ માત્ર ફાયરના સ્ટાફની યાદ આવતી હોય છે, પણ ઓછા સ્ટાફની અછતમાં પણ ફાયર વિભાગ હાલ પણ સારું કામ કરી રહ્યું છે. માત્ર અમદાવાદમાં જ નહી પણ અમદાવાદથી આજુબાજુના વિસ્તારમાંથી માહિતી મળતા ત્યાં પણ સેવા પુરી પાડે છે.


‘નંદ ઘેર આનંદ ભયો..!’ ગુજરાતમાં જન્માષ્ટમી પર્વને લઈને ઉત્સાહનો માહોલ, ભક્તો બન્યા કૃષ્ણમય - Gujju Kathiyawadi\nઆજે જન્માષ્ટમીના પાવન પર્વ નિમિત્તે ગુજરાતના નાના-મોટા તમામ મંદિરોનો સજાવવામાં આવ્યા છે. આ દરમિયાન અનેક ઠેકાણે જન્માષ્ટમીના પર્વ નિમિત્તે ખાસ આયોજન કરવામાં આવ્યું છે. શ્રાવણ મહિનાનો સોમવાર અને જન્માષ્ટમીનું પર્વ એકસાથે આવવાના કારણે વહેલી સવારથી મંદિરોમાં ભક્તોની ભીડ જોવા મળી રહી છે.\nઈસ્કોન મંદિરમાં કેવું છે આયોજન?\nવડોદરામાં જન્માષ્ટમી પર્વની ઉત્સાહ ભેર ઉજવણી કરવામાં આવી રહી છે, ત્યારે અહીના ઈસ્કોન મંદિર ખાતે ભક્તો દર્શન માટે ઉમટી પડ્યાં છે. જ્યાં શ્રી કૃષ્ણના ભજનોની રમઝટ જામી છે.\nઆજ રીતે અમદાવાદ સ્થિત ઈસ્કોન મંદિર ખાતે વહેલી સવારથી જ ભક્તોની ભીડ જામી છે. આજે મોરની થીમ પર ભગવાનને શણગારવામાં આવ્યા છે. આ માટે ભગવાનના વાઘા ખાસ વૃંદાવનથી લાવવામાં આવ્યા છે. આ સિવાય વિવિધ દેશોના ફૂલોથી ખાસ સજાવટ કરવામાં આવી છે. આજે આખા દિવસ દરમિયાન મંદિરમાં વિવિધ કાર્યક્રમો યોજાશે. જો કે કોરોનાના કારણે આ વર્ષે ભંડારો નહીં થાય.\nસુરતના વેસુ વિસ્તારમાં આવેલા ઈસ્કોન મંદિર ખાતે જન્માષ્ટમીનું અનોખુ આયોજન કરવામાં આવ્યું છે. જેનો લાભ લેવા માટે મોટી સંખ્યામાં ભક્તો ઉમટી પડ્યાં છે. આજના પર્વ નિમિત્તે મંદિર પરિસરને ફૂલો વડે શણગારવામાં આવ્યું છે, જ્યારે ફૂલોના સિંહાસન પર ભગવાનને બિરાજમાન કરવામાં આવ્યા છે.\nકોરોના ગાઈડલાઈન્સને ધ્યાનમાં રાખીને કોઈ એક જ સ્થળે ભીડ એકઠી ના થાય તે માટે ઈસ્કોન મંદિર દ્વારા વિવિધ સ્થળો એ આયોજન કરવામાં આવ્યું છે. વનિતા ફાર્મ, ઈસ્કોન મંદિર અને રાધાકૃષ્ણ મંદિરામાં ભક્તિમય માહોલ જામ્યો છે. ભગવાનને 56 ભોગનો પ્રસાદ ચડાવવામાં આવશે. જ્યારે કૃષ્ણ જન્મોત્સવમાં 200 જેટલા ભક્તોને જ પ્રવેશ આપવામાં આવશે.\nપાલીતાણામાં કૃષ્ણ જન્મોત્સવ યાત્રાનું કેન્દ્રીય મંત્રીના હસ્તે પ્રસ્થાન\nભાવનગર જિલ્લાના પાલીતાણામાં કેન્દ્રીય સ્વાસ્થ્ય મંત્રી મનસુખ માંડવિયાના હસ્તે કૃષ્ણ જન્મોત્સવ યાત્રાનું પ્રસ્થાન કરવામાં આવ્યું છે. વિશ્વ હિન્દુ પરિષદ અને બજરંગ દળ દ્વારા આયોજિત આ ગુજરાતની બીજા નંબરની શોભાયાત્રા પાલીતાણામાં ફરશે. જો કે કોરોનાના કારણે 11:00 વાગ્યે શોભાયાત્રા પૂર્ણ કરવામાં આવશે.\nસૌરાષ્ટ્રમાં જન્માષ્ટમીની શોભાયાત્રા\nસૌરાષ્ટ્રમાં અનેક ઠેકાણે જન્માષ્ટમીની શોભાયાત્રાનું આયોજન કરવામાં આવ્યું છે. રાજકોટ, મોરબી, ખંભાળિયા, જામનગર, ટંકારા અને ધોરાજીમાં કૃષ્ણ ભગવાનની શોભાયાત્રાનું આયોજન કરવામાં આવ્યું છે.\nરાજકોટમાં છેલ્લા 36 વર્ષથી શોભાયાત્રાનું આયોજન થઈ રહ્યું છે. જો કે આ વર્ષે કોરોનાના કારણે રૂટ નાનો કરવામાં આવ્યો છે. જેના કારણે 25 કિમીના બદલ માત્ર 10 કિમીમાં શોભાયાત્રા ફરશે. આ માટે 1200થી વધુનો પોલીસ કાફલો બંદોબસ્તમાં ખડકી દેવામાં આવ્યો છે.\nદ્વારકામાં ભક્તો કૃષ્ણમય બન્યા\nદ્વારકામાં જન્માષ્ટમી પર્વને લઈને ભક્તોમાં અનેરો ઉત્સાહ જોવા મળી રહ્યો છે. રાજાધિરાજને જન્મદિવસ પર ખાસ કેસરી રંગના વાઘા પહેરાવવામાં આવ્યા છે. મોર પીંછના ચિહ્નો ધરાવતા સોના-ચાંદીના તાર તેમજ હીરા જડિત વસ્ત્રો ખાસ સુરતથી તૈયાર કરાવીને મંગાવવામાં આવ્યા છે. મંદિરમાં SOPના પાલન સાથે ભક્તોને પ્રવેશ આપવામાં આવી રહ્યો છે.\n364 Aug 30,2021 આધ્યાત્મ